hotchpotch/miracl-hf-unified huggingface dataset:
เมอร์ซีย์ไซด์ดาร์บี
เมอร์ซีย์ไซด์ดาร์บี () เป็นชื่อเรียกการแข่งขันฟุตบอลของสองสโมสรฟุตบอลที่มีชื่อเสียงของอังกฤษ คือ ลิเวอร์พูล กับเอฟเวอร์ตัน ซึ่งเป็นสโมสรร่วมเมืองเดียวกัน คือ ลิเวอร์พูล ที่มีลุ่มแม่น้ำเมอร์ซีย์ไหลผ่าน โดยชื่อนี้ถูกเรียกขึ้นครั้งแรกในปี ค.ศ. 1955 ขณะที่บรรดาผู้สนับสนุนของสองสโมสรเรียกว่า ดาร์บีมิตรภาพ (The friendly derby) เพราะถือว่าเป็นเพียงการแข่งดาร์บีไม่กี่นัด ที่บรรดาผู้สนับสนุนไม่มีความขัดแย้งหรือแข่งขันกันดุเดือดจนเลยเถิดเกินไป
ประวัติของเมอร์ซีย์ไซด์ดาร์บี เริ่มต้นที่ปลายศตวรรษที่ 18 เมื่อเอฟเวอร์ตัน ซึ่งเป็นสโมสรที่ตั้งขึ้นมาก่อน และมีสนามเหย้าอยู่ที่แอนฟีลด์ ซึ่งเป็นสนามเหย้าของลิเวอร์พูลในปัจจุบัน ต่อมาเอฟเวอร์ตันได้ย้ายสถานที่ตั้งของสโมสรข้ามฟากสวนสาธารณะสแตนลีย์ ไปยังหัวมุมถนนกัลเลดี และตั้งเป็นสนามกูดิสันพาร์กขึ้นมา ก็ทำให้ลิเวอร์พูลได้เกิดขึ้นมาเช่นเดียวกัน
โดยเมอร์ซีย์ไซด์ดารบีที่ได้ชื่อว่าสนุก และลุ้นตลอดการแข่งขันจนเป็นเสน่ห์ คือในช่วงทศวรรษที่ 80 ที่ทั้งสองสโมสรต่างก็เป็นสโมสรที่มีลุ้นในการได้แชมป์ดิวิชันหนึ่งทั้งคู่ แต่เมื่อมาถึงปัจจุบัน เสน่ห์ดังกล่าวอาจลดลงไปเนื่องจากไม่ได้เป็นสโมสรที่มีโอกาสลุ้นแชมป์เหมือนเช่นในอดีต แต่ทว่ามนต์เสน่ห์ของเมอร์ซีย์ไซด์ดาร์บีก็ยังคงอยู่ในความทรงจำของบรรดาผู้สนับสนุนและแม้แต่ผู้เล่นของทั้งสองสโมสรอยู่ เช่น สตีเวน เจอร์ราร์ด ของลิเวอร์พูล ที่เติบโตมากับความทรงจำของดาร์บีเหล่านี้ หรือรอสส์ บาร์กลีย์ ของเอฟเวอร์ตัน
จนถึงวันที่ 2 ธันวาคม 2018 ทั้งสองทีมได้พบกัน 232 ครั้ง โดย ลิเวอร์พูลชนะ 93 ครั้ง และ เอฟเวอร์ตันชนะ 66 ครั้ง โดย 73 ครั้งที่เหลือเป็นการเสมอกัน
(ในการแข่งขันแชริตี/คอมมิวนิตีชีลด์ หากจบเกมและยังเสมอกันอยู่จะครองแชมป์ร่วมกัน ก่อนที่จะยกเลิกในปี 1993)
ลิเวอร์พูล = 9 ครั้ง, 6 ครั้งร่วมกัน
เอฟเวอร์ตัน = 8 ครั้ง, 1 ครั้งร่วมกัน
กระทรวงศึกษาธิการสหรัฐ
กระทรวงศึกษาธิการสหรัฐอเมริกา () เป็นกระทรวงของรัฐบาลกลางแห่งสหรัฐ ก่อตั้งขึ้นในวันที่ 17 ตุลาคม ค.ศ. 1979 เซ็นรับรองโดยประธานาธิบดี จิมมี คาร์เตอร์ และเริ่มปฏิบัติการในวันที่ 4 พฤษภาคม ค.ศ. 1980
กระทรวงศึกษาธิการนั้นแยกออกมาจาก กระทรวงสาธารณสุข ศึกษาธิการ และสวัสดิการสหรัฐ ก่อนเปลี่ยนชื่อเป็นกระทรวงสาธารณสุขและบริการมนุษย์สหรัฐ มีเจ้ากระทรวงคือรัฐมนตรีว่าการกระทรวงศึกษาธิการสหรัฐ โดยจัดว่าเป็นกระทรวงขนาดเล็ก มีเจ้าหน้าที่เพียง 5,000 ราย และมีงบประมาณในปี ค.ศ. 2016 เพียง 73 ล้านดอลลาร์สหรัฐฯ
กระทรวงพาณิชย์สหรัฐ
กระทรวงพาณิชย์สหรัฐอเมริกา () เป็นกระทรวงของรัฐบาลกลางแห่งสหรัฐ ก่อตั้งเมื่อวันที่ 14 กุมภาพันธ์ ค.ศ. 1903 มีหน้าที่ในการขับเคลื่อนความเติบโตทางเศรษฐกิจของประเทศ
สำนักงานใหญ่ของกระทรวงตั้งอยู่ที่อาคารเฮอร์เบิร์ต ซี. ฮูเวอร์ ในวอชิงตัน ดี.ซี. รัฐมนตรีว่าการกระทรวงพาณิชย์คนปัจจุบันคือเพนนี พริตซ์เกอร์
ข้อมูลด้านสุขภาพในวิกิพีเดีย
สารานุกรมออนไลน์วิกิพีเดียมีตั้งแต่คริสต์ทศวรรษ 2000 ทำหน้าที่เป็นแหล่งข้อมูลสุขภาพ ที่ได้รับความนิยมสำหรับบุคคลทั่วไปและผู้ปฏิบัติงานด้านการดูแลสุขภาพในหลายกรณี บทความที่เกี่ยวข้องกับสุขภาพในวิกิพีเดียมีการเข้าถึงอย่างแพร่หลายในฐานะผลจากเสิร์ชเอนจิน ซึ่งบ่อยครั้งได้ส่งลิงก์ไปยังบทความวิกิพีเดีย การประเมินผลแบบเสรีได้ทำให้ประชากรและผู้คนจำนวนมากแสวงหาข้อมูลด้านสุขภาพในวิกิพีเดีย จากขอบเขตของข้อมูลด้านสุขภาพในวิกิพีเดีย และคุณภาพของข้อมูลในวิกิพีเดีย
ที่วิกิพีเดียภาษาอังกฤษในปี ค.ศ. 2014 มีบทความในหัวข้อที่เกี่ยวข้องกับสุขภาพประมาณ 25,000 บทความ และในสารานุกรมวิกิพีเดียทุกภาษามีบทความด้านสุขภาพร่วม 155,000 บทความ โดยใช้แหล่งอ้างอิงถึง 950,000 แหล่ง กับจำนวนยอดผู้เข้าชมรวม 4.8 พันล้านครั้งในปี ค.ศ. 2013 ซึ่งปริมาณการเข้าชมนี้ทำให้วิกิพีเดียเป็นหนึ่งในแหล่งข้อมูลด้านสุขภาพที่ได้รับการพิจารณามากที่สุดในโลก หรือบางทีอาจจะเป็นแหล่งที่มาที่ได้รับการพิจารณามากที่สุด
ทาสรักทระนง
ทาสรักทระนง เป็นละครโทรทัศน์ประเภทละครชุด ผลิตโดย บริษัท เดอะ วัน เอ็นเตอร์ไพรส์ จำกัด อำนวยการผลิตโดย ถกลเกียรติ วีรวรรณ นิพนธ์ ผิวเณร เป็นรีบูตของละครเรื่อง คนละขอบฟ้า เมื่อปี พ.ศ. 2559 มีตอนย่อยซึ่งเป็นภาคต่อเนื่องของละคร คนละขอบฟ้า เมื่อ พ.ศ. 2530
ทาสรักทระนง ผลิตโดยบริษัท เอ็กแซ็กท์ และ ซีเนริโอ จำกัด บทโทรทัศน์โดย ตุณย์ กำกับการแสดงโดย สมดุล จันทรบุตรละครในชื่อ ทาสรักทระนง ในปี พ.ศ. 2550 ได้รับกระแสการตอบรับที่ดีและประสบความสำเร็จเป็นอย่างดีจากแฟนละครของเอ็กแซ็กท์ในช่วงเวลานั้นโดยเฉพาะพระนางคู่ขวัญของเรื่องอย่าง
ประสิทธิ์ ไชยะโท
ประสิทธิ์ ไชยะโท (ชื่อเล่น:เบิ้ม ,เกิด 8 สิงหาคม พ.ศ. 2494) เป็นนักดนตรี ในตำแหน่งมือกลองของวงแกรนด์เอ็กซ์ และเป็นหนึ่งในสมาชิกยุคก่อตั้งของวง
โดยประสิทธิ์ ไชยะโท เข้าร่วมวงแกรนด์เอ็กซ์ ตั้งแต่เริ่มประกวดวงดนตรีในช่วงที่ยังเรียนอยู่ที่วิทยาลัยบพิตรพิมุข ร่วมกับนคร เวชสุภาพรและสมาชิกยุคก่อตั้งรายอื่น จนได้ออกแผ่นเสียงซิงเกิล ชุด คู่นก ซึ่งเป็นการบันทึกแผ่นเสียงครั้งแรกของวง ในปี พ.ศ. 2520
จากนั้น ได้ร่วมบันทึกเสียงในอัลบั้มลูกทุ่งดิสโก้ชุดที่ 1 ซึ่งเป็นสตูดิโออัลบั้มชุดแรก ในแนวเพลงดิสโก้ และประสบความสำเร็จเมื่อทำยอดขายได้มากกว่า 1,000,000 ชุด ในปีที่วางจำหน่าย
ประสิทธิ์ ไชยะโท ถือเป็นสมาชิกหลักของวงแกรนด์เอ็กซ์ ทำหน้าที่ตีกลองและร้องนำในบางเพลง โดยเพลงที่ประสิทธิ์ ไชยะโท ร้องนำให้กับทางวง ที่แฟนเพลงคุ้นเคยคือเพลง "ช่างเถอะวันนี้" และเพลง "โบว์สีแดง" โดยประสิทธิ์ ถือเป็นสมาชิกที่อยู่กับวงแกรนด์เอ็กซ์ยาวนานที่สุดเท่ากับนคร เวชสุภาพร ที่เป็นหัวหน้าวง โดยมีผลงานร่วมกับวงแกรนด์เอ็กซ์ตั้งแต่ช่วงออกซิงเกิลชุดแรก จนถึงอัลบั้มชุดอัลบั้มชุดพิเศษเพลงพระราชนิพนธ์ดวงใจกับความรัก ในปี พ.ศ. 2530
คอนสตันติน โรคอสซอฟสกี
คอนสตันติน คอนสตันติโนวิช โรคอสซอฟสกี (; ) เป็นผู้บัญชาการโซเวียตและโปแลนด์เป็นผู้ได้รับยศจอมพลแห่งสหภาพโซเวียตและจอมพลแห่งโปแลนด์และดำรงตำแหน่งรัฐมนตรีว่าการกระทรวงกลาโหมของสาธารณรัฐประชาชนโปแลนด์ เขาเป็นผู้บัญชาการกองทัพแดงในช่วงสงครามโลกครั้งที่สอง เขาเป็นหนึ่งในผู้วางแผนปฏิบัติการบากราติออนหนึ่งในปฏิบัติการที่ประสบความสำเร็จในแนวรบด้านตะวันออก
ชิอากิ คูริยามะ
ชิอากิ คูริยามะ (; 10 ตุลาคม ค.ศ. 1984 – ) เป็นทั้งนักแสดงหญิง, นักร้อง และนางแบบชาวญี่ปุ่น เธอเป็นที่รู้จักในโลกตะวันตกจากการสวมบทชิงุสะ ทาคาโกะ ในภาพยนตร์ปี ค.ศ. 2000 เรื่อง"เกมนรก โรงเรียนพันธุ์โหด" ของคิงกิ ฟูกาซากุ และโกโกะ ยูบาริ ในภาพยนตร์ปี ค.ศ. 2003 เรื่อง"นางฟ้าซามูไร" ของเควนติน แทแรนติโน
พระเจ้าซินมุน
พระเจ้าซินมุนแห่งชิลลา () พระราชาลำดับที่ 31 แห่งอาณาจักรซิลลาและเป็นพระราชาองค์แรกหลังยุค สามก๊กแห่งเกาหลี
พระเจ้าซินมุนมีพระนามเดิมว่า องค์ชายคิมจงมยอง ได้รับการสถาปนาเป็นรัชทายาทโดย พระเจ้ามุนมู พระราชาลำดับที่ 30 ผู้เป็นพระราชบิดาเมื่อ ค.ศ. 665 เมื่อพระเจ้ามุนมูเสด็จสวรรคตใน ค.ศ. 681 องค์ชายคิมจงมยองที่รัชทายาทจึงขึ้นสืบราชบัลลังก์เป็น พระเจ้าซินมุน ในรัชสมัยของพระองค์เกิดการก่อกบฏของ คิมฮึงโดล ขุนนางผู้ใหญ่ที่เป็นพระสัสสุระ (พ่อตา) ของพระเจ้าซินมุนเนื่องจากคิมฮึงโดลไม่พอใจพระเจ้าซินมุนที่ไม่ใส่ใจดูแลพระมเหสีองค์แรกที่เป็นธิดาของคิมฮึงโดลซึ่งไม่สามารถประสูติพระโอรสให้พระเจ้าซินมุนแต่ในที่สุดกองทัพกบฏของคิมฮึงโดลก็ถูกปราบลงจนได้
Thalassemia major
thalassemia major อาจหมายถึง
ทาลัสซีเมียแบบเดลตา-บีตา
ทาลัสซีเมียแบบเดลตา-บีตา ()
เป็นทาลัสซีเมียประเภทหนึ่ง ซึ่งเป็นกลุ่มโรคเลือดที่มีความผิดปกติในการสังเคราะห์ห่วงลูกโซ่โปรตีนของเฮโมโกลบิน
ซึ่งสืบทอดทางกรรมพันธุ์ผ่านลักษณะด้อยของออโตโซม (autosomal recessive)
โดยสัมพันธ์กับหน่วยย่อยของเฮโมโกลบินส่วนเดลตา
บุคคลที่มีทาลัสซีเมียแบบเดลตา-บีตาปกติจะไม่มีอาการอะไร แต่ก็อาจจะมีเม็ดเลือดแดง (microcytosis) ที่เล็กกว่าปกติ
โดยทางพันธุศาสตร์แล้ว ทาลัสซีเมียแบบเดลตา-บีตาสืบทอดทางกรรมพันธุ์ผ่านลักษณะด้อยของออโตโซม (autosomal recessive)
ซึ่งหมายความว่าทั้งพ่อแม่ (คือ ยีนทั้ง 2 ก๊อปปี้) ต้องมียีนนี้
คนที่เป็นพาหะจะได้ยีนปกติที่สามารถผลิตเฮโมโกลบินเอมาจากพ่อหรือแม่ และได้ยีนที่ไม่สามารถผลิตเฮโมโกลบินเอจากอีกคนหนึ่ง
ทาลัสซีเมียประเภทนี้พิจารณาว่ามีน้อย
ในด้านพยาธิสรีรภาพของโรค โปรตีนโกลบินแบบเดลตาและบีตาจะมีการหลุดหาย (deletion) ดังนั้นยีนที่ได้รับการถอดรหัส (คือ ทำก๊อปปี้อาร์เอ็นเอ)
จะเป็นยีนแกมมาที่อยู่บนโครโมโซมที่เสียหาย
ถ้าบุคคลมีการกลายพันธุ์เป็นยีนเดลตาทั้งสอง ก็จะไม่สามารถผลิตเฮโมโกลบินแบบเอ2 (alpha2,delta2) ได้
แต่ว่า นี่ค่อนข้างมีผลน้อยเพราะว่าในเลือด เพียงแค่ 2-3% ของเฮโมโกลบินที่ผลิตในผู้ใหญ่เป็นเฮโมโกลบินแบบเอ2
ดังนั้น แม้บุคคลนี้ก็ยังมีกำหนดเลือดที่เป็นปกติ คือ จำนวนเม็ดเลือดแดง, เฮโมโกลบินรวม, และปริมาตรของเม็ดเลือดแดงโดยเฉลี่ย (MCV)
ทาลัสซีเมียแบบเดลตา-บีตามียีนกลายพันธุ์ตำแหน่งหนึ่งที่จุด +69
ความสำคัญในการรู้จักว่ามีทาลัสซีเมียแบบเดลตา-บีตาก็คือ เมื่อมันอาจจะพรางวินิจฉัยของทาลัสซีเมียแบบบีตา
เพราะว่าปกติแล้วในทาลัสซีเมียบีตา ระดับเฮโมโกลบินเอ2 จะสูงขึ้น
แต่ว่า การมีทาลัสซีเมียเดลตา-บีตาร่วมด้วยจะลดระดับของเฮโมโกลบินเอ2 จนถึงระดับปกติ และดังนั้นจะพรางการวินิจฉัยว่ามีทาลัสซีเมียแบบเบตา
การวินิจฉัยทาลัสซีเมียเดลตา-บีตาอาศัยค่าที่แสดงเม็ดเลือดแดงว่าสีจาง (hypochromic) และเม็ดเล็ก (microcytic)
โดยเป็นส่วนของการตรวจนับเม็ดเลือดอย่างสมบูรณ์ ซึ่งสามารถใช้วินิจฉัยเหตุผลที่บุคคลมีภาวะโลหิตจาง ซึ่งในกรณีนี้เป็นเพราะทาลัสซีเมีย
ในการรักษาทาลัสซีเมียแบบนี้ เรื่องที่น่าเป็นห่วงก็คือภาวะโลหิตจาง และดังนั้น การถ่ายเลือดก็จะเป็นวิธีการรักษาอย่างหนึ่ง แต่การถ่ายเลือดก็อาจจะนำปัญหาอย่างอื่น ๆ มาได้
การปลูกถ่ายเซลล์ต้นกำเนิดเป็นทางเลือกอีกอย่างหนึ่ง แต่ว่าทั้งคนบริจาคและคนรับบริจาคไขกระดูกต้องเข้ากันได้ และโอกาสเสี่ยงอย่างอื่น ๆ ก็ต้องประเมินด้วย
เจ้าหญิงออกัสตาแห่งซัคเซิน-โกทา
เจ้าหญิงออกัสตาแห่งซัคเซิน-โกทา-อัลเทนบูร์ก () ทรงเป็นเจ้าหญิงเยอรมันที่ทรงอภิเษกเข้าสู่ราชวงศ์อังกฤษ เป็นพระชายาในเจ้าชายแห่งเวลส์ระหว่าง ค.ศ. 1736 ถึง 1751 และหลังจากนั้นเก้าปีทรงเป็นพระพันปีในพระเจ้าจอร์จที่ 3ในปี ค.ศ. 1760 พระองค์ทรงเป็นเจ้าหญิงแห่งเวลส์หนึ่งในสี่องค์ที่ไม่ได้ขึ้นเป็นสมเด็จพระราชินี
เจ้าหญิงออกัสตาประสูติในเมืองโกทา ในรัฐเทือริงเงิน เป็นธิดาในฟรีดริชที่ 2 ดยุกแห่งซัคเซิน-โกทา-อัลเทนบูร์ก กับดัชเชสมักดาเลนา ออกัสตา แห่งอัลฮัลท์-เซิร์บส์ ขณะมีอายุ 29 ปี ได้ิภิเษกสมรสกับเจ้าชายเฟรเดอริก เจ้าชายแห่งเวลส์ รัชทายาทในพระเจ้าจอร์จที่ 2 แห่งบริเตนใหญ่ ก่อนหน้านั้น กษัตริย์แห่งปรัสเซียทรงเทียบเชิญพระราชธิดาองค์โตมาอภิเษกสมรสกับเจ้าชายเฟรเดอริกแต่พระเจ้าจอร์จที่ 2 ทรงปฏิเสธ ฝ่ายปรัสเซียเองก็ไม่ลดความพยายาม และท่ามกลางข่าวลือว่าทางราชวงศ์อังกฤษได้รับข้อเสนอให้อภิเษกกับท่านหญิงไดอานา สเปนเซอร์ หลานในดัชเชสแห่งมาร์ลบะระ
ระหว่างที่พระเจ้าจอร์จที่ 2 เสด็จเยือนแฮโนเวอร์ ราชวงศ์ปรัสเซียได้กราบทูลให้ท่านหญิงออกัสตาแห่งซัคเซิน-โกทาเข้าเฝ้า เมื่อพระเจ้าจอร์จที่ 2 ทอดพระเนตรแล้ว ก็รับสั่งว่าเหมาะสม จึงยินยอมให้เจ้าชายเฟรเดอริกทำการอภิเษกกับออกัสตา ในขณะที่เจ้าชายเฟรเดอริกก็รับสั่งว่า ทรงยินยอมทุกประการไม่ว่าพระราชบิดาจะประสงค์สิ่งใด อย่างไรก็ตาม เจ้าหญิงออกัสตาไม่สามารถตรัสภาษาฝรั่งเศสหรืออังกฤษได้ แม้ว่าก่อนอภิเษกจะทรงได้เข้าหลักสูตรภาษาอังกฤษ อย่างไรก็ตาม มารดาของพระนางไม่คิดว่านั่นจำเป็นมากนัก เพราะในราชวงศ์อังกฤษก็มีพระบรมวงศ์เชื้อสายเยอรมันอยู่มากและหลายองค์สามารถพูดเยอรมันได้
ทั้งสองพระองค์อภิเษกสมรสเมื่อวันที่ 8 พฤษภาคม 1736 ที่อารามหลวงในพระราชวังเซนต์เจมส์ กรุงลอนดอน
สถาปัตยกรรมแบบควีนแอนน์
สถาปัตยกรรมแบบควีนแอนน์ ()ในอังกฤษหมายถึงสถาปัตยกรรมบาโรกแบบอังกฤษ ในรัชสมัยของสมเด็จพระราชินีนาถแอนน์แห่งเกรตบริเตน (ครองราชย์ ค.ศ. 1702–1714) หรือรูปแบบสถาปัตยกรรมแบบฟื้นฟูในช่วงท้ายของศตวรรษที่ 19 และต้นศตวรรษที่ 20 (อาจเรียกได้ว่า สถาปัตยกรรมฟื้นฟูแบบควีนแอนน์) ในอังกฤษโดยมากหมายถึงอาคารพักอาศัยที่มีขนาดใหญ่ถึงคฤหาสน์ และมักออกแบบอย่างงดงามแต่เรียบง่ายโดยช่างก่อสร้างท้องถิ่นหรือสถาปนิกท้องถิ่น
นักวิจารณ์และนักเขียนแนวสถาปัตยกรรม มาร์คัส บินนีย์ เขียนไว้ใน "The Times" ในปี ค.ศ. 2006 อธิบายบ้านพอลตันที่สร้างในปี ค.ศ. 1706 ในช่วงรัชสมัยสมเด็จพระราชินีนาถแอนน์แห่งเกรตบริเตน ไว้ว่า "เป็นสถาปัตยกรรมที่น่าปลาบปลื้ม" บินนีย์อธิบายแนวทางของสถาปัตยกรรมไว้ว่า
วันซาเมนฮอฟ
วันซาเมนฮอฟ (Zamenhofa Tago) (วันที่ 15 ธันวาคม) ตรงกับวันกิดของ ล. ล. ซาเมนฮอฟ (1859-1917) ผู้ประดิษฐ์ภาษาเอสเปอรันโต ซึ่งเป็นวันเฉลิงฉลองที่เป็นที่นิยมมากที่สุดในวัฒนธรรมของผู้ใช้ภาษาเอสเปรันโต ในวันนี้(หรือวันอื่นในอาทิตย์เดียวกัน)  ผู้พูดภาษาเอสเปรันโตทั่วโลกจะจัดงานเฉลิงฉลองพิเศษ แนวคิดของภาษาเอสเปรันโตกับความใกล้เคียงของวันซาเมนฮอฟกับวันคริสต์มาสทำให้ผู้คนที่มาร่วมงานมักมามอบของขวัญให้กันและกัน (โดยส่วนใหญ่จะเป็นหนังสือในภาษาเอสเปรันโต) และคำอวยพร ในการงานมักจะมีการบรรยายเกี่ยวกับ ล. ล. ซาเมนฮฟ Esperanta Civito ได้บันทึกวันซาเมนฮอฟไว้ในธรรมนูญไว้เป็นดังวันใน"วัฒนธรรมของภาษาเอสเปรันโต"
มีผู้พูดภาษาเอสเปรันโตจำนวนหนึ่งที่ได้เสนอให้วันที่ 15 ธันวาคม เป็นวันวรรณกรรมภาษาเอสเปรันโต  (Tago de Esperanto-literaturo หรือTago de Esperanto-libro หรือ Esperanto-Librotago) และด้วยเหตุนี้ทำให้มีการอ่านบทกวี การวิจารณ์หนังสือ หรือแนะนำหนังสือใหม่ในภาษาเอสเปรันโตในโปรแกรมการจัดงานเฉลิมฉลอง หรือสำหรับบางคนอาจจะใช้วันนี้เป็นวันสำหรับการซื้อหรือการอ่านเริ่มอ่านหนังสือภาษาเอสเปรันโตเล่มใหม่
ต้นกำเนิดของการเฉลิมฉลองวันนี้เริ่มมาจากในช่วงปี ค.ศ. 1920 เมื่อผู้เชี่ยวชาญในเรื่องของภาษาเอสเปรันโต (ซึ่งมี Julio Baghy และ Nikolao Nekrasov) เลือกวันที่ 15 ธันวาคม เป็นวันเฉลิมฉลองของภาษาเอสเปรันโต
ในวันที่ 15 ธันวาคม 2009 ครบรอบ 150 ปีเกิดของซาเมนฮอฟ ซึ่งได้มีการจัดงานครบรอบนี้ตามที่ต่าง ๆ เป็นจำนวนมาก และในวันนี้คณะผู้บริหารเมือง Białystok ได้จัดพิธีเปิดศูยน์ซาเมนฮอฟใหม่ (Zamenhof-centro) และในนิวยอร์กมีจัดการประชุมทางวิชาการเพื่อรำลึกถึงซาเมนฮอฟโดยได้เชิญ Arika Okrent, Humphrey Tonkin และศาตราจารย์ท่านอื่น ๆ มาเป็นผู้บรรยาย สำหรับเสิร์ชเอนจินของกูเกิลได้เพิ่มรูปธงภาษาเอสเปรันโตลงไปบนสัญลักษณ์ของกูเกิล ซึ่งทำให้มีคนประมาณ 2 ล้านคนคลิกเพื่ออ่านบทความที่เกี่ยวกับซาเมนฮอฟหรือภาษาเอสเปรันโตในวิกิพีเดีย
วิกเตอร์ ซอย
วิกเตอร์ โรเบิร์ตโตวิช ซอย (; ) เป็นนักดนตรี นักร้อง-นักแต่งเพลงชาวรัสเซียเชื้อสายเกาหลี เขาเป็นหัวหน้าของวงโพสต์พังที่ชื่อ คิโน (Kino)
เขาถูกยกย่องว่าเป็นหนึ่งในผู้บุกเบิกดนตรีร็อกในรัสเซีย มีแฟนเพลงจำนวนมากจากอดีตประเทศของสหภาพโซเวียตในปัจจุบัน เขาเป็นนักดนตรีไม่กี่คนที่ได้รับความนิยมมากที่สุดในประวัติศาสตร์ของดนตรีรัสเซีย วิกเตอร์ ซอย เสียชีวิตเมื่อวัย 28 ปี จากอุบัติเหตุรถยนต์ เมื่อวันที่ 15 สิงหาคม ค.ศ. 1990
20 ใหม่ ยูเทิร์นวัย หัวใจรีเทิร์น
20 ใหม่ ยูเทิร์นวัย หัวใจรีเทิร์น เป็นภาพยนตร์ไทยแนว Comedy, Romance, Drama สร้างโดย Cj Major ร่วมกับ M Pictures รีเมคจาก เรื่อง Miss Granny เวอร์ชันเกาหลี และ 20 Once Again เวอร์ชันจีน กำกับโดยอารยะ สุริหาร นำแสดงโดย ดาวิกา โฮร์เน่ สหรัถ สังคปรีชา และ กฤษณภูมิ พิบูลสงคราม กำหนดออกฉายในวันที่ 24 พฤศจิกายน พ.ศ. 2559
ปาน คุณย่าวัย 74 ปี ทั้งหัวดื้อและขี้โวยวาย ครอบครัวของเธอวางแผนส่งตัวคุณย่าไปอยู่บ้านพักคนชรา ย่าปาน ออกจากบ้านไปด้วยความเศร้าและผิดหวัง เธอเดินเรื่อยเปื่อยจนไปเจอร้านถ่ายภาพแห่งหนึ่งชื่อ "ฉายารำลึก" ย่าปาน ตัดสินใจเข้าไปในร้านเพื่อถ่ายรูปตั้งใจว่าจะเป็นภาพสุดท้ายของตน แต่เมื่อออกมาจากร้าน เธอต้องตะลึงที่เห็นตัวเองหน้าตากลับย้อนไปเหมือนเธออายุ 20 ปีอีกครั้ง จากนั้นชีวิตของเธอก็เปลี่ยนไป เธออยากใช้ชีวิตให้สดใสและอิสระแต่อีกใจก็อยากกลับไปสานสัมพันธ์กับครอบครัว ด้วยเหตุนี้ ย่าปานจึงเปลี่ยนชื่อเป็น ป่าน และเข้าร่วมวงดนตรีกับ บูม (เจเจ กฤษณภูมิ พิบูลสงคราม) หลานชายของเธอ โดยมี นัท โปรดิวเซอร์หนุ่มเจ้าของรายการโทรทัศน์ ที่เห็นความสามารถอันแตกต่างจากนักร้องคนอื่น ๆ ของป่าน จึงพยายามผลักดันวงดนตรีนี้ให้โด่งดัง
เฉิน เจี้ยนบิน
เฉิน เจี้ยนบิน (เกิดเมื่อวันที่ 27 มิถุนายน ค.ศ. 1970) เป็นนักแสดงชายชาวจีน
การเลือกตั้งสมาชิกรัฐสภาเกาหลีเหนือ พ.ศ. 2520
การเลือกตั้งสมาชิกสภาแห่งชาติ เกิดขึ้นที่ประเทศเกาหลีเหนือ เมื่อวันที่ 11 พฤศจิกายน ค.ศ. 1977 ผลปรากฏว่า พรรคแรงงานแห่งเกาหลีโดย คิม อิล-ซ็อง ได้รับชัยชนะด้วยจำนวน 579 ที่นั่ง
รินะ ฮิดากะ
รินะ ฮิดะกะ () เกิดเมื่อวันที่ 15 มิถุนายน ค.ศ. 1994 เป็นนักแสดงหญิงชาวญี่ปุ่น
2015
2016
2017
ประเทศเกาหลีใต้ในปี ค.ศ. 2016
เหตุการณ์ที่เกิดขึ้นใน ค.ศ. 2016 ในประเทศเกาหลีใต้
การประท้วงในเกาหลีใต้ พ.ศ. 2559
การประท้วงในเกาหลีใต้ พ.ศ. 2559 เป็นเหตุการณ์ประท้วงที่จัดขึ้นอย่างต่อเนื่องตั้งแต่การเดินขบวนเมื่อวันที่ 26 ตุลาคม พ.ศ. 2599 ประชาชนเกาหลีใต้ออกมาประท้วงกว่าพันคนเรียกร้องให้ประธานาธิบดี พัก กึน-ฮเย ลาออกจากตำแหน่งหลังมีเหตุอื้อฉาวทางการเมือง
ประเทศรัสเซียในปี ค.ศ. 2009
ประเทศรัสเซียในปี ค.ศ. 2009
ยศกองทัพอากาศสาธารณรัฐจีน
ระบบยศทหารของกองทัพอากาศสาธารณรัฐจีน ส่วนใหญ่อิงตามรูปแบบชั้นยศของกองทัพบก ภายหลังทศวรรษที่ 1950 ได้มีการเปลี่ยนระบบยศตามแบบกองทัพอากาศสหรัฐอเมริกา ยศชั้นนายพลของกองทัพบกไต้หวันนั้น นายพลหนึ่งดาว ไม่นิยมแบบธรรมเนียมฝรั่งเศส "พลอากาศจัตวา" แต่จะยึดตามแบบเยอรมนีที่เรียกว่า "พลอากาศตรี"
โอพิสโธคอนตา
โอพิสโธคอนตา () หรือ โอพิสโธคอนส์ เป็นกลุ่มขนาดใหญ่ของยูแคริโอต ประกอบไปด้วยทั้งอาณาจักรสัตว์และเห็ดรา และรวมกันกับจุลินทรีย์ยูแคริโอตขนาดเล็ก ซึ่งบางครั้งถูกจัดให้อยู่ในไฟลัมโคอาโนซัว (ถูกจัดอยู่ในอาณาจักรโพรทิสตา ตามอัตภาพ) กลุ่มโอพิสโธคอนตานี้ (บางครั้งถูกเรียกว่า "กลุ่มฟังไจ/เมตาซัว") ถูกยอมรับโดยทั่วไปว่าเป็นกลุ่มชาติพันธุ์เดียว
โอพิสโธคอนตาแบ่งออกเป็นโฮโลไมโคตา (เห็ดราและสิ่งมีชีวิตที่ใกล้เคียงกับเห็ดรามากกว่าสัตว์) และโฮโลซัว (สัตว์และสิ่งมีชีวิตอื่นที่ใกล้เคียงกับสัตว์มากกว่าเห็ดรา) ดังนี้
ชุมทางเพลงพระราชนิพนธ์
ชุมทางเพลงพระราชนิพนธ์ เป็นรายการประกวดขับร้องเพลงพระราชนิพนธ์ ชิงถ้วยพระราชทานจากพระบาทสมเด็จพระปรมินทรมหาภูมิพลอดุลยเดช (ใบสุดท้าย), ถ้วยพระราชทานจากสมเด็จพระเทพรัตนราชสุดาฯ สยามบรมราชกุมารี และ ถ้วยประทานจากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ซึ่งมูลนิธิหอสมุดดนตรีพระบาทสมเด็จพระเจ้าอยู่หัว รัชกาลที่ 9 นำโดย พล.อ. กะสิณ ทองโกมล ประธานหอสมุดเคลื่อนที่ฯ ร่วมกับ มูลนิธิจุมภฏ-พันธุ์ทิพย์, สมาคมนักเพลงลูกทุ่งแห่งประเทศไทย, สถานีโทรทัศน์สีกองทัพบกช่อง 7 และสมาคมวิทยาลัยป้องกันราชอาณาจักรหลักสูตรการบริหารจัดการด้านความมั่นคงขั้นสูง (สวปอ.) ร่วมกันจัดการประกวดขึ้น โดยใช้รูปแบบจากรายการ ชุมทางดาวทอง ผลิตรายการโดย บริษัท เซเว่นสตาร์สตูดิโอ จำกัด ออกอากาศทุกวันพุธ เวลา 09.30 - 10.30 น. ทางสถานีโทรทัศน์สีกองทัพบกช่อง 7 เริ่มออกอากาศครั้งแรกวันที่ 7 ธันวาคม พ.ศ. 2559
แบ่งออกเป็น 3 ประเภท ดังต่อไปนี้
โคเรียส์เน็กซต์ท็อปโมเดล ฤดูกาลที่ 1
โคเรียส์เน็กซต์ท็อปโมเดล ฤดูกาลที่ 1 ออกอากาศตั้งแต่วันที่ 18 กันยายน ถึง 11 ธันวาคม 2010 ในรอบ 6 คนสุดท้ายของฤดูกาลนี้ จะได้ไปแข่งขันกันต่อที่ ปารีส ประเทศฝรั่งเศส
ผู้ชนะในฤดูกาลนี้คือ อี จี-มิน อายุ 22 ปี
"ออกอากาศ 18 กันยายน 2010"
เป็นการคัดเลือกผู้เข้าแข่งขันจาก 50 คนให้เหลือ 24 คนสุดท้าย
"ออกอากาศ 25 กันยายน 2010"
ผู้เข้าแข่งขัน 24 คนสุดท้ายได้มาเจอกับ ชัง ยุน-จู และได้เริ่มการแข่งขันประจำสัปดาห์โดยเดินแบบบนรันเวย์ และ คิม มิน ซ็อน เป็นผู้เข้าแข่งขันที่ถูกเพิ่มเข้ามา หลังจากนั้นได้มีการถ่ายภาพร่วมกับนายแบบเพื่อเลือกผู้เข้าแข่งขัน 14 คนสุดท้าย
"ออกอากาศ 2 ตุลาคม 2010"
สาวๆ ทั้ง 14 คนได้มาถึงที่บ้านพัก หลังจากนั้นพวกเธอได้รับการแปลงโฉม และเริ่มการแข่งขันถ่ายภาพ"ออกอากาศ 9 ตุลาคม 2010""ออกอากาศ 16 ตุลาคม 2010""ออกอากาศ 23 ตุลาคม 2010"
ต่อจากตอนที่แล้ว ซ็อก ดัน-บี ได้ถูกคัดออกเป็นคนที่สอง"ออกอากาศ 30 ตุลาคม 2010""ออกอากาศ 6 พฤศจิกายน 2010""ออกอากาศ 13 พฤศจิกายน 2010""ออกอากาศ 20 พฤศจิกายน 2010""ออกอากาศ 27 พฤศจิกายน 2010""ออกอากาศ 4 ธันวาคม 2010"
เป็นตอนพิเศษของผู้เข้าแข่งขันสามคนสุดท้าย
ออกอากาศ 11 ธันวาคม 2010"(อายุเป็นไปตามช่วงเวลาที่ถ่ายทำรายการ)
กิตติพันธ์ พุ่มสุโข
เป็นบุตรชายของนายโกมล กับนางบรรลุ พุ่มสุโข มีพี่น้อง 4 คนและเป็นน้องชายของ ไกรวิทย์ พุ่มสุโข นักร้องและนักแสดงเช่นกัน เริ่มเข้าวงการครั้งแรกเมื่อปี พ.ศ. 2531 โดยจิตนาถ วัชรเสถียร นักแต่งแพลงชื่อดังเป็นคนชักชวนให้ทำผลงานเพลงตามพี่ชาย ไกรวิทย์ พุ่มสุโข แล้วจึงออกอัลบั้มกับค่ายเพลง เอสพี ศุภมิตร ในปี พ.ศ. 2531 ชื่อ 'ยกมาทั้งใจ' มีเพลงดังหลายเพลง เช่น ยกมาทั้งใจ, โยนหัวใจ, มากเกินไป แล้วจึงมาเป็นนักแสดงละครสังกัดช่อง 3 โดยเล่นละครเรื่อง "นิยายรักนักศึกษา" ซึ่งกำกับโดย ศุภักษร เป็นเรื่องแรก ต่อมาในปี พ.ศ.2538 ได้ออกอัลบั้มชุดที่ 2 คือ 'ทางม้าลาย' มีเพลงที่โดดเด่น เช่น ทางม้าลาย, คนใกล้ตัว, พอเสียที, ไม่ต่างกัน ต่อมาเมื่อหมดสัญญากับเอสพี ศุภมิตร ก็หันมาเป็นนักแสดงอิสระเช่นละครให้กับค่ายกันตนา และมีเดีย ออฟ มีเดียส์ และเล่นละครเรื่องสุดท้าย คือ "หลังคาแดง" ซึ่งกำกับโดย ศรัณยู วงศ์กระจ่าง ทางช่อง 7 ก่อนจะออกจากวงการบันเทิงไปทำธุรกิจส่วนตัว ทั้งเปิดบริษัทออปแกไนเซอร์ และเขียนพ็อกเก็ตบุ๊ค ปัจจุบันเปิดสถาบันการสอนวิชาชีพช่างผม Nara Academy (นารา อะคาเดมี)
ชีวิตส่วนตัว สมรสกับ นภัสนันท์ จันทร์กล่ำ (แจง) บรรณาธิการและเจ้าของสำนักพิมพ์ บ้านหนังสือ 19 และมีลูกสาว 1 คนคือ ด.ญ.นารารัศมิ์ พุ่มสุโขรักษ์ (น้องเฌอแตม) ซึ่งเข้าสู่วงการบันเทิงเช่นกัน (2533) "อัลบั้ม ยกมาทั้งใจ
(2538) "อัลบั้ม ทางม้าลาย
รักนิด ๆ คิดเท่าไหร่
รักนิด ๆ คิดเท่าไหร่ เป็นละครโทรทัศน์แนวโรแมนติก-คอมเมดี้ บทประพันธ์ของ นุกูล บุญเอี่ยม, วัชระ ปานเอี่ยม บทโทรทัศน์โดย พิสุทธิ์ แพร่แสงเอี่ยม กำกับการแสดงโดย นุกูล บุญเอี่ยม ผลิตโดย บริษัท ทีวี ธันเดอร์ จำกัดออกอากาศทุกวันเสาร์–อาทิตย์ เวลา 11.00–11.45 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย เคลลี่ ธนะพัฒน์, น้ำฝน โกมลฐิติ และนักแสดงชั้นนำอีกมากมาย
ประเทศไต้หวันใน ค.ศ. 1999
เหตุการณ์ที่เกิดขึ้นใน ประเทศไต้หวัน
ประเทศไต้หวันในปี ค.ศ. 2004
เหตุการณ์ที่เกิดขึ้นใน ประเทศไต้หวัน
เขตสงครามเมดิเตอร์เรเนียนและตะวันออกกลางในสงครามโลกครั้งที่สอง
แนวรบด้านเมดิเตอร์เรเนียนและตะวันออกกลาง () ซึ่งเป็นการสู้รบเพื่อยึดครองในเขตยุโรปใต้ ทะเลเมดิเตอร์เรเนียนแอฟริกาเหนือรวมไปถึงในตะวันออกกลาง กินเวลาตั้งแต่ 10 มิถุนายน พ.ศ. 2483 เมื่ออิตาลีเข้าสู่สงครามในฝ่ายอักษะจนกระทั่ง 2 พฤษภาคม พ.ศ. 2488 เมื่อกองกำลังฝ่ายอักษะในอิตาลียอมจำนน
ฟาสซิสต์อิตาลีมีวัตถุประสงค์เพื่อจะสร้างจักรวรรดิโรมันใหม่ในขณะที่กองกำลังอังกฤษที่มุ่งที่จะรักษาดินแดนและปกป้องประเทศต่างๆจากอิตาลี อิตาลีเมเปิดการโจมตีต่างๆทั่วทะเลเมดิเตอร์เรเนียนซึ่งส่วนใหญ่ ไม่ประสบความสำเร็จ ทั้งในแอฟริกา ยูโกสลาเวียและกรีซจึงต้องขอความช่วยเหลือจากเยอรมนี สัมพันธมิตรและกองกำลังฝ่ายอักษะได้มีการต่อสู้รบทั่วแอฟริกาเหนือกับฝ่ายอักษะเข้าแทรกแซงในตะวันออกกลางที่ก่อให้เกิดการต่อสู้มากมายระหว่างฝรั่งเศสที่นิยมวีซีกับกองทัพเสรี ด้วยความเชื่อมั่นสูงว่ากองทัพเยอรมันจะวางแผนการโจมตีตะวันออกกลางแล้วอาจสามารถโจมตีชายแดนภาคใต้ของสหภาพโซเวียต แต่สามปีของการต่อสู้กองกำลังฝ่ายอักษะพ่ายแพ้ในแอฟริกาเหนือและการแทรกแซงในตะวันออกกลางก็หยุดลง กองกำลังพันธมิตรแล้วเริ่มการรุกรานของภาคใต้ของยุโรปส่งผลให้ชาวอิตาเลียนขับไล่ มุสโสลินีลงจากตำแหน่ง และเข้าร่วมเป็นพันธมิตร การสู้รบที่ยืดเยื้ออิตาลีเกิดขึ้นระหว่างพันธมิตรและกองทัพเยอรมันและเป็นสถานการณ์เชิงกลยุทธ์ที่มีการเปลี่ยนแปลงในทางตะวันออกเฉียงใต้ยุโรปทหารอังกฤษกลับไปยังกรีซ
หลังสงครามที่ยืดเยื่อส่งผลให้เกิดการล่มสลายของจักรวรรดิอิตาลีและเปลี่ยนแปลงตำแหน่งยุทธศาสตร์ของเยอรมนีและการสูญเสียรวม (รวมทั้งผู้ที่ถูกจับเมื่อยอมแพ้สุดท้าย ) เป็นกว่าครึ่งล้านการสูญเสียของอิตาลีประมาณ 177,000 นาย มีอีกหลายร้อยหลายพันจับในระหว่างยุทธการต่างๆ อังกฤษสูญเสียมากกว่า 300,000 นาย บาดเจ็บล้มตายหรือถูกจับกุม และสหรัฐฯกว่า130,000 นาย
วอตช์ดอกส์ 2
วอตช์ดอกส์ 2 () เป็นเกมแนวแอ็กชันผจญภัยโลกเปิด ผลิตและจำหน่ายโดยยูบิซอฟต์ เป็นภาคต่อของเกม "วอตช์ดอกส์" เกมออกจำหน่ายทั่วโลกบนเครื่องไมโครซอฟท์ วินโดวส์ เพลย์สเตชัน 4 และเอกซ์บอกซ์ วัน โดยออกจำหน่ายในเดือนพฤศจิกายน ค.ศ. 2016
เกมเล่นในมุมมองบุคคลที่สาม สำรวจเมืองด้วยเท้าหรือยานพาหนะ ฉากในเกมเป็นเมืองที่เลียนแบบบริเวณอ่าวซานฟรานซิสโก ผู้เล่นควบคุมตัวละครมาร์คัส ฮอลโลเวย์ นักเลงคอมพิวเตอร์ที่ทำงานกับกลุ่มเจาะข้อมูล เดดเซ็ก เพื่อโค่นล้มระบบตรวจตราของเมือง การทำภารกิจให้เสร็จสมบูรณ์นั้นมีหลายวิธี และการทำภารกิจเสร็จแต่ละครั้งจะได้ยอดผู้ติดตามในเดดเซ็กเพิ่ม ระบบผู้เล่นหลายคนมีไว้สำหรับเล่นต่อสู้หนึ่งต่อหนึ่ง และเชื่อมต่อกับผู้เล่นอีกคนเพื่อกำจัดผู้เล่นที่สร้างความหายนะในเกม
ยูบิซอฟต์มอนทรีออล ผู้พัฒนาเกม ได้ศึกษาผลตอบรับจากเกมภาคแรกเพื่อประเมินสิ่งที่ต้องปรับปรุงใน"วอตช์ดอกส์ 2" และมีการวิจัยฉากในเกมโดยเดินทางไปรัฐแคลิฟอร์เนียบ่อยครั้ง ยูบิซอฟต์รีเฟลกชันส์เป็นผู้ปรับปรุงกลไกการขับรถ มีการปรึกษานักเจาะข้อมูลจริง ๆ เพื่อตรวจสอบความสมเหตุสมผลของเนื้อหาและกลไกของเกมเพื่อความถูกต้อง และการกล่าวอ้างถึงการเจาะข้อมูลในชีวิตจริง เช่น การประท้วงโครงการชาโนโลจี นั้นเป็นเรื่องแต่งทั้งสิ้น เพลงประกอบเกม"วอตช์ดอกส์ 2" ประพันธ์โดยฮัดสัน โมฮอว์ก
เบน วูดเบิร์น
เบนจามิน "เบน" วูดเบิร์น () เกิดเมื่อวันที่ 15 ตุลาคม ค.ศ. 1999 เป็นนักฟุตบอลชาวเวลส์ ปัจจุบันเล่นให้กับลิเวอร์พูล ในตำแหน่งกองหน้า
วู้ดเบิร์นเกิดที่เชสเตอร์ มณฑลทางตอนเหนือของอังกฤษซึ่งตัวของวู้ดเบิร์นได้เข้าร่วมศูนย์ฝึกและทีมเยาวชนของลิเวอร์พูลเมื่อปี ค.ศ. 2010 ขณะอายุ 11 ปี โดยวู้ดเบิร์นอยู่ในประเภทพัฒนาฝีเท้าเร็วทำให้ได้ร่วมแข่งเอฟเอยูธคัพเมื่ออายุเพียง 15 ปีและได้ก้าวกระโดดอย่างมากโดยข้ามชุดอายุต่ำกว่า 16 ปี ไปเล่นในชุดอายุต่ำกว่า 18 ปีของสโมสร
วู้ดเบิร์น สร้างชื่อขึ้นมาจากการได้ลงเล่นในอีเอฟแอลคัพ ฤดูกาล 2016–17 หรือลีกคัพ รอบก่อนรองชนะเลิศ ในฐานะตัวสำรองที่เปลี่ยนลงมาแทนที่เควิน สจวร์ต ในนาทีที่ 67 เมื่อวันที่ 29 พฤศจิกายน ค.ศ. 2016 ด้วยการพบกับลีดส์ยูไนเต็ด ที่สนามแอนฟีลด์ โดยวู้ดเบิร์นเป็นผู้ยิงประตูให้กับสโมสรได้ในนาทีที่ 81 นับเป็นประตูที่ 2 ในการแข่งขันครั้งนี้ ทำให้ลิเวอร์พูลเอาชนะไปได้ 2-0 ประตู และทำสถิติใหม่คือ เป็นผู้เล่นของลิเวอร์พูลชุดใหญ่ที่ทำประตูได้ด้วยอายุที่น้อยที่สุดคือ 17 ปี 45 วัน ทำลายสถิติเดิมที่เป็นของไมเคิล โอเวน ที่ทำไว้ด้วยอายุ 17 ปี 143 วัน โดยหลังการแข่งขันบรรดาผู้สนับสนุนลิเวอร์พูลต่างยกย่องวู้ดเบิร์นให้เป็น ""ซีดานคนใหม่""
ในวันที่ 25 ตุลาคม ค.ศ. 2017 วูดเบิร์นตัดสินใจต่อสัญญาระยะยาวกับสโมสรลิเวอร์พูล ไปอีก 5 ปี
กึนเทอร์ ฟ็อน คลูเกอ
กึนเทอร์ ฟ็อน คลูเกอ () เป็นจอมพลเยอรมันในช่วงสงครามโลกครั้งที่สอง คลูเกอได้บัญชาการการรบบนแนวรบตะวันตกและแนวรบตะวันออกและได้รับเหรียญอัศวินกางเขนเหล็กใบโอ๊กและดาบ แม้ว่าคลูเกอไม่ได้มีส่วนรู้ร่วมคิดในแผนลับ 20 กรกฎาคม เขาได้ฆ่าตัวตายด้วยการกินยาพิษไซยาไนด์เมื่อวันที่ 19 สิงหาคม 1944 หลังจากถูกเรียกให้กลับไปยังกรุงเบอร์ลินสำหรับการประชุมกับฮิตเลอร์ในผลพวงการรัฐประหารที่ล้มเหลว จอมพล วัลเทอร์ โมเดิล ได้ทำหน้าที่ต่อจากเขา
ฌูแซ เอดัวร์ดู ดุช ซังตุช
ฌูแซ เอดัวร์ดู ดุช ซังตุช (, เกิด 28 August 1942) เป็นนักการเมืองชาวแองโกลาและเป็นประธานาธิบดีแห่งแองโกลาตั้งแต่ ค.ศ. 1979 ในฐานะประธานาธิบดี ฌูแซ เอดัวร์ดู ดุช ซังตุช ยังเป็นผู้บัญชาการทหารสูงสุดของกองทัพแองโกลา (FAA) และเป็นประธานพรรค People's Movement for the Liberation of Angola (MPLA) ซึ่งเป็นพรรคที่ปกครองประเทศแองโกลาตั้งแต่ได้รับเอกราชเมื่อปี 1975 ดุช ซังตุช เป็นผู้นำที่ดำรงตำแหน่งยาวนานที่สุดเป็นอันดับสองของแอฟริกาในขณะนี้ อันดับหนึ่งคือประธานาธิบดี เตโอโดโร โอเบียง อึงเกมา อึมบาโซโก แห่งประเทศอิเควทอเรียลกินี ผู้ซึ่งได้รับตำแหน่งก่อนหน้า ดุช ซังตุช ไม่ถึงสองเดือน
โมบูตู เซเซ เซโก้
โมบูตู เซเซ เซโก้ (Mobutu Sese Seko; เกิด Joseph-Desiré Mobutu; 14 ตุลาคม 1930 – 7 กันยายน 1997) เป็นเผด็จการทหารและประธานาธิบดีของประเทศสาธารณรัฐประชาธิปไตยคองโก (ซึ่งโมบูตูเปลี่ยนชื่อเป็นซาอีร์ในปี ค.ศ.1971) ตั้งแต่ปี ค.ศ.1965 ถึง ค.ศ.1997 เขายังเป็นประธานองค์การเอกภาพแอฟริกาในปี ค.ศ.1967–1968
ขณะอยู่ในอำนาจ โมบูตูสร้างระบอบการปกครองแบบอำนาจนิยม สะสมความมั่งคั่งส่วนตัวและพยายามกวาดล้างอิทธิพลจากอารยธรรมของเจ้าอาณานิคมในประเทศ ในขณะที่ได้รับการสนับสนุนจากสหรัฐอเมริกาเพราะท่าทีที่ต่อต้านคอมมิวนิสต์
ระหว่างวิกฤตการณ์คองโก กองทัพเบลเยียมช่วยพันเอกโมบูตูทำรัฐประหารต่อรัฐบาลชาตินิยมของ Patrice Lumumba ในปี 1960 และได้ประหารชีวิต Lumumba โดยการยิงเป้า โมบูตูได้เป็นเสนาธิการกองทัพก่อนที่จะได้รับอำนาจอย่างแท้จริงในรัฐประหารครั้งที่สองในปี 1965 โมบูตูเปลี่ยนชื่อประเทศคองโกเป็นซาอีร์ในปี 1971 และเปลี่ยนชื่อตัวเองเป็น โมบูตู เซเซ เซโก้ ในปี 1972
โมบูตูเปลี่ยนประเทศเป็นรัฐพรรคการเมืองเดียวซึ่งอำนาจทั้งหมดตกอยู่ในมือเขา เขายังเป็นบุคคลที่ถูกบูชาตามลัทธิบูชาบุคคลอีกด้วย ภายใต้การปกครองของเขา โมบูตูสร้างรัฐที่รวมอำนาจและรวมทรัพย์สมบัติไว้ส่วนตัวผ่านการแสวงหากำไรและคอร์รัปชั่น ทำให้บางคนเรียกการปกครองของเขาว่า "โจราธิปไตย" ประเทศมีอัตราเงินเฟ้อที่ควบคุมไม่ได้ มีหนี้สินมาก และการลดลงของค่าสกุลเงิน ในปี 1991 ความถดถอยทางเศรษฐกิจและความไม่สงบทำให้เขาตกลงที่จะแบ่งอำนาจกับผู้นำฝ่ายค้านแต่เขาใช้กองทัพในการขัดขวางการเปลี่ยนแปลงนี้จนกระทั่งเดือนพฤษภาคม ปี 1997 กองกำลังกบฏนำโดย Laurent-Désiré Kabila ขับไล่เขาออกนอกประเทศ ซาอีร์ถูกเปลี่ยนชื่อกลับเป็นสาธารณรัฐประชาธิปไตยคองโก เขาเจ็บป่วยจากมะเร็งต่อมลูกหมากและเสียชีวิตในอีกสามเดือนถัดมาที่โมร็อกโก
โมบูตูมีชื่อด้านการคอร์รัปชั่นและการฉ้อฉลเงินระหว่าง 4 ล้าน ถึง 15 ล้านดอลลาร์สหรัฐในช่วงที่เขาปกครองเช่นเดียวกับความฟุ่มเฟือยอย่างเช่นนั่งเครื่องบินคอนคอร์ดบินไปเที่ยวและซื้อของที่ปารีส โมบูตูปกครองประเทศกว่า 3 ทศวรรษ ซึ่งมีการละเมิดสิทธิมนุษยชน โมบูตูยังถูกกล่าวว่าเป็น "ผู้เผด็จการในแอฟริกาตามแบบฉบับ"
สาธารณรัฐซาอีร์
ซาอีร์ (Zaire) หรือชื่ออย่างเป็นทางการคือ สาธารณรัฐซาอีร์ (; ) เป็นชื่อรัฐระหว่าง ค.ศ. 1971 และ 1997 ในแอฟริกากลาง ซึ่งต่อมาถูกเปลี่ยนชื่อเป็นสาธารณรัฐประชาธิปไตยคองโกหลังจากหมดยุคของ โมบูตู เซเซ เซโก้ ชื่อของรัฐมาจากชื่อแม่น้ำคองโกซึ่งบางครั้งเรียกว่า "ซาอีร์" ในภาษาโปรตุเกส ซึ่งแปลงจากคำในภาษาคองโกคือ "nzere" หรือ "nzadi" ("แม่น้ำซึ่งดูดกลืนทุกแม่น้ำ")
กีวิกซ์
กีวิกซ์ () เป็นเว็บเบราว์เซอร์แบบออฟไลน์ของซอฟต์แวร์เสรีและโอเพนซอร์ซที่สร้างขึ้นโดยเอ็มมานูเอล เองกิลฮาร์ต และเรโนด์ โกดอง ในปี ค.ศ. 2007 ซึ่งได้รับการเปิดตัวครั้งแรกเพื่อให้สามารถเข้าถึงวิกิพีเดียแบบออฟไลน์ แต่ก็ได้ขยายไปยังโครงการอื่น ๆ ของมูลนิธิวิกิมีเดีย ตลอดจนตำราสาธารณสมบัติของโครงการกูเทนแบร์ก โดยสามารถใช้ได้ในกว่า 100 ภาษา กีวิกซ์ได้รับการรวมอยู่ในโครงการโปรไฟล์ระดับสูงหลายโครงการ จากปฏิบัติการลักลอบนำเข้าในประเทศเกาหลีเหนือ ไปยังผู้รับห้องสมุดไร้พรมแดนของโครงการกูเกิลอิมแพ็คชาลเลนจ์
หลังจากที่มาเป็นผู้เขียนวิกิพีเดียในปี ค.ศ. 2004 เอ็มมานูเอล เองกิลฮาร์ต ก็ได้หันมาสนใจต่อการพัฒนาเวอร์ชันออฟไลน์ของวิกิพีเดีย ซึ่งมีที่เริ่มต้นในปี ค.ศ. 2003 เป็นสิ่งกระตุ้นสำหรับโครงการ
ในปี ค.ศ. 2012 กีวิกซ์ได้รับทุนรางวัลจากวิกิมีเดียฝรั่งเศสสำหรับการสร้างกีวิกซ์-ปลั๊ก ซึ่งได้รับการนำไปใช้ในมหาวิทยาลัยสิบเอ็ดประเทศในโครงการแอฟริพีเดีย
ในเดือนกุมภาพันธ์ ค.ศ. 2013 กีวิกซ์ได้รับรางวัลโครงการแห่งเดือนของซอร์ซฟอร์จ
นอกจากนี้ กีวิกซ์ยังได้รับรางวัลสวิตเซอร์แลนด์โอเพนซอร์ซในปี ค.ศ. 2015
ความสัมพันธ์รัสเซีย–ไทย
ความสัมพันธ์รัสเซีย–ไทย () เป็น ความสัมพันธ์ระดับทวิภาคีระหว่างรัสเซีย (จักรวรรดิรัสเซีย, สหภาพโซเวียต และ สหพันธรัฐรัสเซีย) และ ราชอาณาจักรไทย ความสัมพันธ์เรื่มในสมัยพระบาทสมเด็จพระจุลจอมเกล้าเจ้าอยู่หัว และ ซาร์นิโคลัสที่ 2 ต่อมาเมื่อเกิดการปฏิวัติรัสเซียในปี 1917 ได้ทำให้ความสัมพันธ์ทั้งสองประเทศยุติลงต่อมาได้ฟื้นฟูความสัมพันธ์ในวันที่ 12 มีนาคม 1941 ในฐานะสหภาพโซเวียต ต่อมาหลังการล่มสลายของสหภาพโซเวียตในปี 1991 ไทยได้รับรองรัสเซียเป็นประเทศเอกราชในวันที่ 28 ธันวาคม 1991 ปัจจุบันรัสเซียมีสถานทูตที่กรุงเทพมหานคร และมีสถานกงสุลสองที่คือที่พัทยา และ ภูเก็ต ส่วนไทยมีสถานทูตที่มอสโก และมีสถานกงสุลสองที่คือที่เซนต์ปีเตอร์สเบิร์ก และ วลาดีวอสตอค
เหาะทะลุฟ้า ซิ่งมหาประลัย
เหาะทะลุฟ้า ซิ่งมหาประลัย () เป็นภาพยนตร์แนวโลดโผนและ Superhero ของรัสเซีย กำกับโดย Alexandr Voitinsky และ Dmitry Kiseliov และอำนวยการสร้างโดย Timur Bekmambetov
ซูเปอร์มาริโอรัน
ซูเปอร์มาริโอรัน () เป็นวิดีโอเกมแพลตฟอร์มพัฒนาโดยบริษัทนินเท็นโด EPD และจำหน่ายโดยนินเท็นโดออกจำหน่ายไอโอเอสทั่วโลกในวันที่ 15 ธันวาคม ค.ศ. 2016 และแอนดรอยด์จำหน่ายในวันที่ 23 มีนาคม ค.ส. 2017
การวิ่งแบบอัตโนมัติ และเราบังคับได้แค่กระโดด แต่ก็มีลูกเล่นเช่นการสัมผัสหน้าจอค้างไว้จะเป็นการกระโดดสูง
มีการคาดว่านินเท็นโดจะเข้าสู่ขาขึ้นกับวงการเกมบนสมาร์ทโฟน เพราะในคืนหลังจากการเปิดตัว"ซูเปอร์มาริโอรัน" เกมมาริโอบนมือถือเกมแรกอย่างเป็นทางการบนไอโอเอส ผลตอบรับกลับดีเกินคาดเพราะหลังจากเปิดตลาด หุ้นของนินเท็นโดเพิ่มขึ้น 25% ทันที แม้ยังไม่นับรวมตลาดหุ้นญี่ปุ่นที่ยังไม่เปิดทำการตอนที่เกมเปิดตัว และดูเหมือนนักวิเคราะห์จะเห็นว่าเกมนี้จะได้รับการตอบรับดีกว่า"โปเกมอน โก"
หน่วยพิฆาตปีศาจนาซี
หน่วยพิฆาตปีศาจนาซี ( "Fāsuto sukuwaddo", ) เป็นภาพยนตร์แอนิเมชันร่วมมือกันระหว่างรัสเซียและญี่ปุ่นแอนิเมชันนี้ไดรับรางวัลจากหนังสือพิมพ์ "" โดยแอนิเมชันนี้มีเนื้อหาเกี่ยวกับแนวรบด้านตะวันออกในสงครามโลกครั้งที่สอง
อีซาเอียส อาเฟเวร์กี
อีซาเอียส อาเฟเวร์กี (Isaias Afwerki, เกิด 2 กุมภาพันธ์ 1946) เป็นประธานาธิบดีคนแรกและคนปัจจุบันของประเทศเอริเทรีย เข้ารับตำแหน่งตั้งแต่เอริเทรียได้รับเอกราชเมื่อปี 1993 เขานำแนวร่วมปลดปล่อยประชาชนเอริเทรีย (EPLF) สู่ชัยชนะในเดือนพฤษภาคม 1991 หลังจากสู้ในสงครามประกาศอิสรภาพมา 30 ปี ต่อมา EPLF เปลี่ยนชื่อพรรคการเมืองใหม่เป็นแนวร่วมประชาชนเพื่อประชาธิปไตยและความยุติธรรม (PFDJ) เพื่อสะท้อนความรับผิดชอบใหม่ พรรค PFDJ ที่มีอีซาเอียสเป็นหัวหน้าเป็นพรรคที่ปกครองเอริเทรียเพียงพรรคเดียวในปัจจุบัน
จากเขา
จากเขา () หรือ จากจำ เป็นปาล์มที่กระจายพันธุ์ทางตอนใต้ของไทยและมาเลเซีย เป็นปาล์มกอลำต้นสั้น เส้นผ่านศูนย์กลาง 10-15 เซนติเมตร บางครั้งมีรากค้ำยันสูงถึง 1 เมตร ทางใบสูงได้ถึง 10 เมตร ใบเป็นใบประกอบแบบขนนก แผ่นใบยาว 3-4.5 เมตร กาบใบยาว 60-90 เซนติเมตร มีหนามแหลมสีดำ มีใบย่อยด้านละ 55 ใบ ขนาด 3-4 x 45-70 เซนติเมตร ช่อดอกเป็นช่อเชิงลดยาวและตั้งตรง ขนาด 2.5-3 เมตร ออกระหว่างซอกใบ ช่อดอกยาว 1.8 เมตร ผลรูปไข่สีน้ำตาล ผิวเป็นเกล็ด ปลายยาวยื่นออกคล้ายลูกข่าง ขนาด 5-6 x 7-9 เซนติเมตร ภายในมี 1 เมล็ด
ชาวพื้นเมืองนำใบจากเขามามุงหลังคา นำทางใบมาสาน ผลอ่อนรับประทานได้
จักรพรรดิมนโตะกุ
จักรพรรดิมนโตะกุ () จักรพรรดิองค์ที่ 55 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น ครองสิริราชสมบัติระหว่าง ค.ศ. 850 — ค.ศ. 858
หลังจากเหตุการณ์กบฏปีโจวะเมื่อ ค.ศ. 842 เจ้าชายมิชิยะซุหรือเจ้าชายทะมุระพระราชโอรสองค์ใหญ่ใน จักรพรรดินิมเมียว จักรพรรดิองค์ที่ 54 พระชนมายุ 16 พรรษาได้รับการสถาปนาเป็นที่รัชทายาทแทน เจ้าชายสึเนะซะดะ พระโอรสองค์ใหญ่ใน จักรพรรดิจุนนะ จักรพรรดิองค์ที่ 53 ที่ถูกปลดออกจากตำแหน่ง
เมื่อพระราชบิดาเสด็จสวรรคตในวันที่ 21 เดือน 3 ปี คาโช ที่ 3 ตรงกับวันที่ 6 พฤษภาคม ค.ศ. 850 เจ้าชายมิชิยะซุพระชนมายุ 24 พรรษาจึงได้ขึ้นสืบราชบัลลังก์เป็น จักรพรรดิมนโตะกุ หลังจากนั้นอีก 25 วันคือวันที่ 17 เดือน 4 ปี คาโช ที่ 3 ตรงกับวันที่ 31 พฤษภาคม ค.ศ. 850 ได้มีการประกอบพิธีราชาภิเษกจักรพรรดิมนโตะกุที่ พระราชวังหลวงเฮอัง
หลังจากครองสิริราชสมบัติได้เพียงเดือนเศษพระอัยยิกา (ย่า) ของจักรพรรดิคือ ทะชิบะนะ โนะ คะชิโกะ หรือ จักรพรรดินีดันริน อดีตจักรพรรดินีใน จักรพรรดิซะงะ จักรพรรดิองค์ที่ 52 และเป็นพระราชมารดาของจักรพรรดินิมเมียวได้สิ้นพระชนม์ลงเมื่อวันที่ 4 เดือน 5 ปี คาโช ที่ 3 ตรงกับวันที่ 17 มิถุนายน ค.ศ. 850
ต่อจากนั้นในวันที่ 25 เดือน 11 ปี คาโช ที่ 3 ตรงกับวันที่ 31 ธันวาคม ค.ศ. 850 จักรพรรดิมนโตะกุได้สถาปนา เจ้าชายโคะเระฮิโตะ () พระราชโอรสองค์ที่ 4 ที่ประสูติแต่จักรพรรดินีฟุจิวะระ โนะ อะกิระเคโกะธิดาของ ฟุจิวะระ โนะ โยะชิฟุซะ พระชนมายุเพียง 8 เดือนขึ้นเป็นรัชทายาทและผู้สืบราชบัลลังก์
จักรพรรดิมนโตะกุประชวรและเสด็จสวรรคตอย่างกะทันหันในวันที่ 27 เดือน 8 ปี เท็นอัง ที่ 2 ตรงกับวันที่ 7 ตุลาคม ค.ศ. 858 เจ้าชายโคะเระฮิโตะพระชนมายุเพียง 8 พรรษาจึงได้ขึ้นสืบราชบัลลังก์เป็น จักรพรรดิเซวะ โดยมีโยะชิฟุซะผู้เป็นพระอัยกา (ตา) ได้เป็น เซ็สโซ (ผู้สำเร็จราชการสำหรับจักรพรรดิที่ยังไม่บรรลุนิติภาวะ) โดยโยะชิฟุซะนับเป็นเซ็สโซคนแรกที่ไม่ได้มาจากราชวงศ์และหลังจากโยะชิฟุซะแล้วตระกูลฟุจิวะระและตระกูลที่เป็นสาขาย่อยของฟุจิวะระก็แทบจะผูกขาดทั้งตำแหน่งเซ็สโซและ คัมปะกุ (ผู้สำเร็จราชการสำหรับจักรพรรดิที่เจริญพระชนมายุแล้ว) จนกระทั่งทั้งสองตำแหน่งนี้ได้ถูกยกเลิกไปในที่สุด
โดยจักรพรรดิเซวะได้ประกอบพิธีราชาภิเษกที่ พระราชวังหลวงเฮอัง เมื่อวันที่ 7 เดือน 11 ปี เท็นอัง ที่ 2 ตรงกับวันที่ 15 ธันวาคม ค.ศ. 858
ลาเมียแอร์ไลน์ เที่ยวบินที่ 2933
ลาเมียแอร์ไลน์ เที่ยวบินที่ 2933 () เป็นเที่ยวบินโดยสารระหว่างประเทศจากท่าอากาศยานนานาชาติวีรูวีรู ไปยังท่าอากาศยานนานาชาติโฮเซ มารีอา กอร์โดบา เกิดอุบัติเหตุเมื่อวันที่ 28 พฤศจิกายน 2016 เที่ยวบินนี้มีผู้โดยสารทั้งสิ้น 68 คน ลูกเรือ 6 คน โดยมีทีมนักเตะสโมสรจากบราซิล ชาเปกอเอนเซ 21 คน และทีมงาน 9 คน มีผู้รอดชีวิตเพียง 6 คน ซึ่งเป็นการเดินทางเพื่อลงแข่งขันในเกม โกปาซูดาเมรีกานา 2016 นัดชิงชนะเลิศ พบกับสโมสรจากโคลอมเบีย อาตแลชีกูนาซีโอนัล
หลังเกิดเหตุไม่นาน วันที่ 1 ธันวาคม 2016 รัฐบาลโบลิเวียได้ระงับใบอนุญาตทำการบินของสายการบินลาเมีย ทำให้ไม่สามารถใช้ลำอื่นออกบินได้อีก และเป็นการปิดกิจการสายการบินไปโดยปริยาย
ดาราศาสตร์ในปี ค.ศ. 2016
ดาราศาสตร์ในปี ค.ศ. 2016
อองตู (นักวอลเลย์บอล)
อองตู (; 10 กรกฎาคม ค.ศ. 1993 – ) เป็นนักวอลเลย์บอลชายชาวพม่าในตำแหน่งตัวตีด้านนอก เขาเป็นส่วนหนึ่งของทีมชาติพม่า และได้รับเหรียญทองแดงจากการแข่งขันกีฬาซีเกมส์ 2015 นอกจากนี้เขายังได้เข้าร่วมในการแข่งขันเอเชียนเกมส์ 2010 และเอเชียนเกมส์ 2014 เขาได้เข้าแข่งขันในวอลเลย์บอลชายชิงแชมป์เอเชีย รุ่นอายุไม่เกิน 23 ปี ในประเทศพม่า โดยจบอันดับที่ 5 จากทั้งหมด 16 ทีมที่เข้าร่วม
ดรีทริซ ฟอน โคลทิซ
ดรีทริซ ฮูโก้ แฮร์มัน ฟอน โคลทิซ (9 พฤศจิกายน 1894-4 พฤศจิกายน 1966) เป็นนายทหารมืออาชีพที่รับใช้กองทัพจักรวรรดิเยอรมันในช่วงสงครามโลกครั้งที่หนึ่งและกองทัพเวร์มัคในช่วงสงครามโลกครั้งที่สอง. เขาได้เป็นที่จดจำว่าส่วนใหญ่สำหรับบทบาทของเขาคือ เขาได้เป็นผู้บัญชาการคนสุดท้ายของนาซีเยอรมนีในการครอบครองกรุงปารีสในปี 1944 เขาได้ขัดคำสั่งของอดอล์ฟ ฮิตเลอร์ในการเผาทำลายกรุงปารีสให้ราบเพื่อไม่ให้กรุงปารีสไปตกอยู่ในมือสัมพันธมิตร แต่กลับยอมจำนนต่อกองทัพฝรั่งเศลเสรี เขาได้รับการยกย่องจากชาวฝรั่งเศลหลายคนว่า เป็นผู้ช่วยกรุงปารีสเอาไว้
โคลทิซ ภายหลังถูกกล่าวหาว่าการขัดคำสั่งของฮิตเลอร์ เกิดจากความเห็นที่ไม่ได้ให้ประโยชน์ต่อทางทหารแต่อย่างใด ด้วยความที่เขาสนใจประวัติศาสตร์เมืองหลวงของฝรั่งเศลและความสวยงามทางวัฒนธรรม และเขาได้เชื่อว่าฮิตเลอร์ได้กลายเป็นคนบ้าเสียสติไปแล้ว
ไม้เท้าโมเสส
ตามพระธรรมอพยพในพระคริสตธรรม ไม้เท้า (; "matteh") ที่โมเสส (Moses) ใช้นั้น อยู่ข้างกายเขาตลอดเวลาที่เกิดเหตุการณ์สำคัญในพระธรรมดังกล่าวซึ่งระบุว่า โมเสสใช้ไม้เท้าเสกน้ำจากศิลา แปลงไม้เท้าเป็นงู และใช้แยกทะเลแดง แต่ปัญหาว่า ไม้เท้าของโมเสสเป็นอันเดียวกับไม้เท้าของอาโรน (Aron) พี่ชายของเขาหรือไม่นั้น เป็นที่อภิปรายในหมู่นักวิชาการเสมอมา
ไม้เท้าของโมเสสนั้นเอ่ยถึงครั้งแรกในพระธรรมอพยพ บทที่ 4 วรรคที่ 2 ซึ่งระบุว่า พระเจ้าทรงปรากฏพระกายเป็นพุ่มไม้ที่ไฟลุกโชน (burning bush) ต่อหน้าโมเสส แล้วถามโมเสสว่า "อะไรอยู่ในมือของเจ้า" โมเสสทูลว่า "ไม้เท้า" พระเจ้ารับสั่งให้เขาโยนไม้เท้าลงพื้น ไม้เท้านั้นก็กลายเป็นงู แล้วกลับคืนเป็นไม้เท้าดังเดิม นับจากนั้น ไม้เท้าก็ได้รับเรียกขานว่า "ไม้เท้าพระเจ้า" (rod of God หรือ staff of God)
พระธรรมอพยพ บทที่ 4 วรรคที่ 17–20 ฉบับพระเจ้าเจมส์ มีความว่า
ครั้นเมื่อโมเสสและอาโรนพี่ชายไปเฝ้าฟาโรห์เพื่อขอให้ปล่อยชาวอิสราเอลเป็นอิสระ อาโรนสำแดงปาฏิหาริย์หน้าพระที่นั่งโดยแปลงไม้เท้าของตนเป็นงู ฟาโรห์จึงตรัสให้นักวิทยากลของพระองค์แปลงไม้เท้าเป็นงูบ้าง งูของทั้งสองฝ่ายขับเคี่ยวกัน และที่สุดงูของอาโรนก็กลืนกินงูฝ่ายฟาโรห์ไปเสีย แล้วกลับคืนเป็นไม้เท้าให้อาโรน อาโรนใช้ไม้เท้านี้เปลี่ยนแม่น้ำไนล์ให้เป็นโลหิต และยังใช้ตามพระบัญชาของพระเจ้าอีกหลายครั้งเพื่อบันดาลพิบัติภัย (plagues) แก่อียิปต์
เมื่อโมเสสพาชาวอิสราเอลอพยพออกจากอียิปต์ ไปติดค้างอยู่กลางทางด้วยมีทะเลแดงคั่นขวางอยู่ โมเสสจึงยกไม้เท้าของตนขึ้น แล้วเหยียดมือออกไป แยกทะเลแดงออก ให้ผู้คนเดินบนผืนดินกลางทะเลนั้นข้ามไปสู่อีกฝั่ง แต่เมื่อไปถึงฝั่งแล้ว เกิดกันดารน้ำขึ้นช่วงหนึ่ง โมเสสจึงได้รับพระบัญชาจากพระเจ้าให้เอาไม้เท้ากระทุ้งศิลาแตกเป็นน้ำพวยพุ่งออกมาให้ชาวอิสราเอลดื่มกิน แต่การที่โมเสสเอาไม้เท้ากระทุ้งศิลาสองครั้ง เพราะกระทุ้งครั้งแรกแล้วน้ำไม่รินไหลออกมาทันที ทำให้พระเจ้าทรงเข้าใจว่า โมเสสมิได้ศรัทธาในพระองค์เท่าไรนัก จึงลงทัณฑ์เขาโดยมิให้เขาเข้าสู่แผ่นดินแห่งพระสัญญา (promised land)
พระธรรมอพยพ บทที่ 17 วรรคที่ 8–13 ระบุว่า ภายหลัง โมเสสใช้ไม้เท้านั้นช่วยชาวอิสราเอลรบกับชาวอามาเลข (Amalekite) ที่ตำบลเรฟีดิม (Rephidim) โมเสสชูไม้เท้าขึ้นเมื่อไร ชาวอิสราเอลก็มีชัยเมื่อนั้น เขาลดไม้เท้าลงยามใด ชาวอามาเลขก็เป็นฝ่ายเหนือกว่ายามนั้น อาโรนผู้เป็นพี่ชาย และเฮอร์ (Hur) ผู้ติดตาม จึงช่วยให้โมเสสชูไม้เท้าไว้ได้ตลอด โดยให้โมเสสนั่งลง แล้วทั้งสองก็จับมือโมเสสชูขึ้นไว้จนกระทั่งชาวอิสราเอลปราบศัตรูพ่าย
มีเรื่องร่ำลือมากมายเกี่ยวกับไม้เท้าของโมเสส
อรรถกถามีดราช (Midrash) ระบุว่า ไม้เท้านั้นตกทอดจากรุ่นสู่รุ่น และอยู่ในท้องพระคลังพระเจ้าแผ่นดินแห่งยูเดีย (Judea) จนพระวิหารหลังก่อน (First Temple) ถูกทำลาย และชาวยิวถูกขับจากแคว้นยูดาย ไม้เท้านั้นก็สาบสูญไป
ส่วนเอกสารจากสุเหร่าฮายาโซฟีอา (Hagia Sophia) ประเทศตุรกี ระบุว่า ไม้เท้าอยู่ที่พระราชวังโทพคาปึ (Topkapı) ในนครอิสตันบูล พระราชวังแห่งนี้ยังอ้างว่า เป็นที่อยู่ของสิ่งศักดิ์สิทธิ์อื่น ๆ เช่น สารีริกธาตุและข้าวของเครื่องใช้ต่าง ๆ ของมุฮัมมัด (Muhammad) แห่งศาสนาอิสลาม
จักรพรรดิเซวะ
จักรพรรดิเซวะ ( , ) ซึ่งมีอีกพระนามหนึ่งว่า จักรพรรดิมิซุโน ( , ) จักรพรรดิองค์ที่ 56 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น ครองสิริราชสมบัติระหว่าง ค.ศ. 850 — ค.ศ. 876
โดยพระนามของพระองค์ได้อนุโลมนำไปใช้เป็นพระนามของ จักรพรรดิโกะ-มิซุโน จักรพรรดิองค์ที่ 108 ที่ปกครองญี่ปุ่นในช่วง คริสต์ศตวรรษที่ 17
ในวันที่ 25 เดือน 11 ปี คาโช ที่ 3 ตรงกับวันที่ 31 ธันวาคม ค.ศ. 850 จักรพรรดิมนโตะกุจักรพรรดิองค์ที่ 55 ผู้เป็นพระราชบิดาได้สถาปนาเจ้าชายโคะเระฮิโตะพระราชโอรสองค์ที่ 4 พระชนมายุเพียง 8 เดือนขึ้นเป็นรัชทายาทและผู้สืบราชบัลลังก์แทน เจ้าชายโคะเระตะกะ พระราชโอรสองค์ใหญ่
ต่อมาในวันที่ 27 เดือน 8 ปี เท็นอัง ที่ 2 ตรงกับวันที่ 7 ตุลาคม ค.ศ. 858 จักรพรรดิมนโตะกุประชวรและเสด็จสวรรคตอย่างกะทันหันขณะมีพระชนมายุเพียง 32 พรรษาทำให้เจ้าชายโคะเระฮิโตะพระชนมายุเพียง 8 พรรษาได้ขึ้นสืบราชบัลลังก์เป็น จักรพรรดิเซวะ และได้มีพิธีราชาภิเษกที่ พระราชวังหลวงเฮอัง เมื่อวันที่ 7 เดือน 11 ปี เท็นอัง ที่ 2 ตรงกับวันที่ 15 ธันวาคม ค.ศ. 858 โดยได้มีการแต่งตั้ง ฟุจิวะระ โนะ โยะชิฟุซะ ขุนนางผู้ใหญ่และเป็นพระอัยกา (ตา) ของจักรพรรดิเซวะให้ดำรงตำแหน่ง เซ็สโซ หรือผู้สำเร็จราชการสำหรับจักรพรรดิที่ยังไม่บรรลุนิติภาวะ
จากนั้นในวันที่ 16 เดือน 12 ปี โจกัง ที่ 10 ตรงกับวันที่ 2 มกราคม ค.ศ. 869 พระชายาองค์หนึ่งของจักรพรรดิเซวะคือ ฟุจิวะระ โนะ ทะกะอิโกะ ได้มีพระประสูติกาลพระราชโอรสองค์ใหญ่คือ เจ้าชายซะดะอะกิระ ( , ) หลังจากนั้นในวันที่ 1 เดือน 2 ปี โจกัง ที่ 11 ตรงกับวันที่ 17 มีนาคม ค.ศ. 869 จักรพรรดิเซวะได้สถาปนาเจ้าชายซะดะอะกิระขึ้นเป็นรัชทายาทและผู้สืบราชบัลลังก์นอกจากนี้จักรพรรดิเซวะยังมีพระราชโอรสที่สำคัญอีกพระองค์หนึ่งคือ ( , ) ซึ่งเป็นต้นสายเซวะเก็นจิที่เป็นบรรพบุรุษของ ตระกูลมินะโมะโตะ ตระกูลอะชิกะงะ และ ตระกูลโทะกุงะวะ ที่ได้เป็นโชกุนปกครองญี่ปุ่น
จักรพรรดิเซวะได้สละราชบัลลังก์ให้กับเจ้าชายซะดะอะกิระขึ้นสืบราชบัลลังก์เป็น จักรพรรดิโยเซ เมื่อวันที่ 29 เดือน 11 ปี โจกัง ที่ 11 ตรงกับวันที่ 18 ธันวาคม ค.ศ. 876 หลังจากครองสิริราชสมบัติได้ 18 ปี จากนั้นไม่นานได้มีการประกอบพิธีราชาภิเษกจักรพรรดิโยเซที่พระราชวังหลวงเฮอังโดยอดีตจักรพรรดิเซวะได้เป็น ไดโจเท็นโน (มหาจักรพรรดิ) กุมพระราชอำนาจไว้ในพระนามของพระราชโอรส
หลังจากกุมพระราชอำนาจไว้นาน 2 ปีอดีตจักรพรรดิเซวะก็ประชวรหนักและพระองค์คิดว่าคงไม่รอดแน่จึงตัดสินพระทัยออกผนวชโดยได้รับฉายาทางธรรมว่า โซชิน เมื่อปี กันเกียว ที่ 2 ตรงกับ ค.ศ. 878 หลังจากนั้นไม่นานอดีตจักรพรรดิเซวะหรือท่านโซชินก็เสด็จสวรรคตเมื่อวันที่ 4 เดือน 12 ปี กันเกียว ที่ 2 ตรงกับวันที่ 7 มกราคม ค.ศ. 878 ขณะมีพระชนมายุเพียง 27 พรรษา
การให้ความร่วมมือกับศัตรูในทางแนวนอน
การให้ความร่วมมือกับศัตรูในทางแนวนอน (Collaboration Horizontale) เป็นคำที่ใช้เรียกพฤติกรรมของผู้หญิงที่ถูกตราหน้าว่าทรยศขายชาติ เพราะได้ไปมีความสัมพันธ์ร่วมหลับนอนกับทหารชาวเยอรมันผู้เข้ามารุกรานและยึดครองประเทศต่างๆยุโรป เช่น ฝรั่งเศส เนเธอร์แลนด์ เป็นต้น ผู้หญิงส่วนมากมักมีความยินยอมพร้อมใจหรือถูกบังคับขู่เข็ญ บางส่วนก็เป็นผู้หญิงขายบริการทางเพศให้กับทหารเยอรมัน
หลังจากกองทัพสัมพันธมิตรได้เข้ามาปลดปล่อยประเทศต่างๆในด้านตะวันตกให้พ้นจากการปกครองของนาซีเยอรมัน เหล่าบรรดาผู้หญิงเหล่านั้นจะถูกฝูงชนจับมาโกนผมจนหัวล้าน ฉีกเสื้อผ้าจนเปลือยกาย และกรีดใบหน้าเป็นตราสัญลักษณ์สวัสติกะเพื่อประจานในฐานทรยศชาติ
การให้ความร่วมมือกับศัตรูในทางแนวนอน เชื่อว่ามีการผลิตเด็กทารกเชื้อสายฝรั่งเศลและเยอรมัน 20,000 คนซึ่งเด็กเหล่านั้นถูกแม่ของเด็กที่ถูกบังคับจากสังคมฝรั่งเศลให้ทอดทิ้งที่โรงเลี้ยงเด็กกำพร้าและเด็กเหล่านั้นก็ถูกสังคมรังเกียจเข้าไปอีก ในหลายปีต่อมา รัฐมนตรีว่าการกระทรวงต่างประเทศฝรั่งเศส เบอร์นาด เคาน์เนอร์ ได้เกลี่ยมกล่อมชาวฝรั่งเศลให้ยอมรับคนกลุ่มเหล่านั้น
อัลแบร์ท เค็สเซิลริง
อัลแบร์ท เค็สเซิลริง (; 30 พฤศจิกายน 1885 – 16 กรกฏาคม 1960) เป็นจอมพลชาวเยอรมันแห่งกองทัพอากาศลุฟท์วัฟเฟอ ระหว่างสงครามโลกครั้งที่สอง ในอาชีพทหารที่มีมาในสงครามโลกทั้งสองครั้ง เค็สเซิลริงได้กลายเป็นหนึ่งในผู้บัญชาการที่มีพรสวรรค์มากที่สุดของนาซีเยอรมนี และเป็นหนึ่งในผู้ที่ได้รับการยกย่องมากที่สุด เป็นหนึ่งในนายทหารที่ได้รับรางวัลเหรียญกางเขนเหล็กกางเขนอัศวินประดับด้วยใบโอ๊กและดาบประดับเพชร มีชื่อเล่นว่า "อัลแบร์ทอมยิ้ม" (Smiling Albert) โดยฝ่ายสัมพันธมิตร และ "ลุงอัลแบร์ท" โดยทหารของเขา เขาเป็นหนึ่งในนายพลที่ได้รับความนิยมมากที่สุดในสมัยสงครามโลกครั้งที่สองด้วยทหารระดับชั้นต่ำกว่าสัญญาบัตร (rank and file)
เค็สเซิลริงได้เข้าร่วมกองทัพบาวาเรียในฐานะเจ้าหน้าที่นักเรียนทหาร และได้ปฏิบัติหน้าที่ในแผนกปืนใหญ่ เขาได้จบการฝึกเป็นผู้คอยสังเกตการณ์บอลลูนใน ค.ศ. 1942 ในช่วงสงครามโลกครั้งที่หนึ่ง เขาได้ปฏิบัติหน้าที่ในการรบทั้งแนวรบด้านตะวันตกและแนวรบด้านตะวันออกและได้รับการแต่งตั้งให้เป็นนายพลเสนาธิการ แม้ว่าจะไม่ได้เข้าไปศึกษาที่วิทยาลัยการสงคราม (War Academy) เค็สเซิลริงยังคงอยู่ในกองทัพหลังสงครามแต่ได้ถูกปลดประจำการใน ค.ศ. 1933 เพื่อไปเป็นหัวหน้าแผนกการบริหารที่ไรชส์ค็อมมิสซารีอาทเพื่อการบิน (Reich Commissariat for Aviation) ที่เขาได้มีส่วนร่วมในการจัดตั้งโรงงานอุตสาหกรรมการบินและการวางรากฐานสำหรับกองทัพอากาศลุฟท์วัฟเฟอ ได้ทำหน้าที่เป็นหัวหน้าของพนักงาน ตั้งแต่ ค.ศ. 1936 ถึง 1938
ในช่วงสงครามโลกครั้งที่สอง เขาได้บัญชาการกองทัพอากาศในการรุกรานโปแลนด์และฝรั่งเศส ยุทธการที่บริเตน และปฏิบัติการบาร์บารอสซา ด้วยฐานะผู้บัญชาการทหารสูงสุดทางตอนใต้ เขาได้เป็นผู้บัญชาการเยอรมันในภูมิภาคทะเลเมดิเตอร์เรเนียน ซึ่งได้รวมถึงปฏิบัติการในแอฟริกาเหนือ เค็สเซิลริงได้ดำเนินการป้องกันอย่างเด็ดเดียวต่อการมาของกองทัพสัมพันธมิตรในอิตาลีจนกระทั่งเขาได้รับบาดเจ็บในอุบัติเหตุในเดือนตุลาคม ค.ศ. 1944 ในการทัพสุดท้ายของสงคราม เขาได้บัญชาการกองกำลังเยอรมันในแนวรบด้านตะวันตก เขาได้รับความเคารพจากฝ่ายสัมพันธมิตรศัตรูของเขาสำหรับความสำเร็จทางการทหารของเขา แต่ความเชื่อถือของเขาได้ถูกทำลายลงโดยการสังหารหมู่โดยทหารภายใต้คำสั่งของเขาในอิตาลี
ภายหลังสงคราม เค็สเซิลริงได้ถูกนำตัวขึ้นศาลในข้อหาอาชญากรสงครามและตัดสินโทษด้วยการประหารชีวิต คำตัดสินนั้นเวลาต่อมาได้ถูกเปลี่ยนเป็นจำคุกตลอดชีวิต ด้วยเหตุการณ์ทางการเมืองและสื่อมวลชนได้ทำให้เขาได้รับการปล่อยตัวใน ค.ศ. 1952 ด้วยเหตุผลทางสุขภาพ เขาได้เป็นหนึ่งในจอมพลเพียงสามคนที่ได้เผยแพร่บันทึกความทรงจำของเขา ส่วนแรกมีชื่อว่า ("เป็นทหารจนถึงวันสุดท้าย") และส่วนที่สอง ("ความคิดเกี่ยวกับสงครามโลกครั้งที่สอง")
จักรพรรดิโกะ-ไซ
จักรพรรดิโกะ-ไซ ( , ) จักรพรรดิองค์ที่ 111 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น ครองสิริราชสมบัติระหว่าง ค.ศ. 1654 — ค.ศ. 1663 โดยจักรพรรดิโกะ-ไซเป็นพระอนุชาต่างพระมารดาของ จักรพรรดินีเมโช จักรพรรดิองค์ที่ 109 และ จักรพรรดิโกะ-โคเมียว จักรพรรดิองค์ที่ 110 และเป็นพระเชษฐาต่างพระมารดาของ จักรพรรดิเรเง็ง จักรพรรดิองค์ที่ 112
พระนามของจักรพรรดิโกะ-ไซนำมาจากพระนามของ จักรพรรดิจุนนะ ( , ) จักรพรรดิองค์ที่ 53 ที่ปกครองญี่ปุ่นในช่วง คริสต์ศตวรรษที่ 9 เมื่อใส่คำว่าโกะเข้าไปทำให้พระนามของจักรพรรดิโกะ-ไซมีความหมายว่า จักรพรรดิไซที่สอง หรือ จักรพรรดิไซยุคหลัง
เมื่อจักรพรรดิโกะ-โคเมียวผู้เป็นพระเชษฐาเสด็จสวรรคตอย่างกระทันหันด้วย โรคฝีดาษ เมื่อวันที่ 20 เดือน 9 ปี โจโอ ที่ 3 ตรงกับวันที่ 30 ตุลาคม ค.ศ. 1654 เจ้าชายนะงะฮิโตะพระชนมายุ 16 พรรษาได้เสด็จขึ้นสืบราชบัลลังก์เป็น จักรพรรดิโกะ-ไซ โดยที่พระองค์มิได้เป็นรัชทายาทและผู้สืบราชบัลลังก์เนื่องจากจักรพรรดิโกะ-โคเมียวได้สถาปนา เจ้าชายซะโตะฮิโตะ ( , ) พระราชอนุชาต่างพระราชมารดาอีกพระองค์เป็นผู้สืบราชบัลลังก์ไว้แล้วแต่ด้วยเจ้าชายซะโตะฮิโตะยังทรงพระเยาว์อยู่เจ้าชายนะงะฮิโตะจึงขึ้นสืบราชบัลลังก์แทนจนกว่าเจ้าชายซะโตะฮิโตะจะเจริญพระชนมายุ
หลังจากนั้นจึงได้มีพิธีราชาภิเษกจักรพรรดิโกะ-ไซอย่างเป็นทางการเมื่อวันที่ 28 เดือน 11 ปี โจโอ ที่ 3 ตรงกับวันที่ 5 มกราคม ค.ศ. 1655
เมื่อเจ้าชายซะโตะฮิโตะเริ่มเจริญพระชนมายุจักรพรรดิโกะ-ไซจึงได้สละราชบัลลังก์ให้กับเจ้าชายซะโตะฮิโตะพระชนมายุเพียง 8 พรรษาขึ้นสืบราชบัลลังก์เป็น จักรพรรดิเรเง็ง เมื่อวันที่ 26 เดือน 1 ปี คันบุง ที่ 3 ตรงกับวันที่ 5 มีนาคม ค.ศ. 1663
หลังจากสละราชบัลลังก์แล้วอดีตจักรพรรดิโกะ-ไซได้ใช้เวลาส่วนใหญ่ไปกับการเขียนหนังสือและร่ายกลอนจนกระทั่งเสด็จสวรรคตเมื่อวันที่ 22 เดือน 2 ปี โจเกียว ที่ 2 ตรงกับวันที่ 26 มีนาคม ค.ศ. 1685 ขณะพระชนมายุเพียง 47 พรรษาโดยในวันนั้นได้มีดาวตกจำนวนมากตกจากท้องฟ้า
สถาบันชีววิทยาศาสตร์โมเลกุล มหาวิทยาลัยมหิดล
สถาบันชีววิทยาศาสตร์โมเลกุล มหาวิทยาลัยมหิดล มีฐานะเทียบเท่าคณะหนึ่งในมหาวิทยาลัยมหิดล เป็นสถาบันวิจัยที่มีความเป็นเลิศด้านการวิจัย ทางด้านชีววิทยาศาสตร์ระดับโมเลกุล และสนับสนุนภารกิจหลักด้านการวิจัย การจัดการเรียนการสอนในระดับบัณฑิตศึกษา การบริการวิชาการสู่สังคม ปัจจุบันจัดการเรียนการสอนในระดับปริญญาดุษฎีบัณฑิตและมหาบัณฑิต
สถาบันชีววิทยาศาสตร์โมเลกุล มหาวิทยาลัยมหิดล เป็นการควบรวมของหน่วยงานทั้ง 2 หน่วยงาน คือ "สถาบันวิจัยและพัฒนาวิทยาศาสตร์และเทคโนโลยี" และ "สถาบันอณูชีววิทยาและพันธุศาสตร์"
ปี พ.ศ. 2524 จัดตั้ง "สถาบันวิจัยและพัฒนาวิทยาศาสตร์และเทคโนโลยี " เพื่อสนับสนุนให้คณาจารย์และนักวิชาการของมหาวิทยาลัยได้ทำงานค้นคว้าวิจัยทางด้านชีววิทยาศาสตร์ระดับโมเลกุล
ปี พ.ศ. 2535 ได้รับการสนับสนุนให้เกิดการสร้างอาคารวิจัยอย่างเต็มรูปแบบขึ้นในพื้นที่ของศาลายา ด้วยงบประมาณก่อสร้างประมาณ 392 ล้านบาท พร้อมครุภัณฑ์อีก 24 ล้านบาท โดยถือเป็นอาคารหลังแรกและเป็นศูนย์รวมของการมีห้องปฏิบัติการวิจัยในสาขาต่างๆอย่างครบถ้วน
"สถาบันอณูชีววิทยาและพันธุศาสตร์" จัดตั้งขึ้นเมื่อปี พ.ศ. 2540 ตามประกาศในราชกิจจานุเบกษา ลงวันที่ 2 ตุลาคม พ.ศ. 2540 เพื่อเป็นแหล่งผลิต วิจัย พัฒนาและเป็นหน่วยงานกลางทางวิชาการด้านอณูวิทยาพันธุศาสตร์ และพันธุศาสตร์
ต่อมา "สถาบันวิจัยและพัฒนาวิทยาศาสตร์และเทคโนโลยี" และ "สถาบันอณูชีววิทยาและพันธุศาสตร์" ได้รับการจัดตั้งขึ้นเมื่อ วันที่ 20 พฤษภาคม พ.ศ. 2552 ตามประกาศมหาวิทยาลัยมหิดล เรื่องการจัดตั้งส่วนงานของ มหาวิทยาลัยมหิดล พ.ศ. 2552 ซึ่งเป็นผลจากการปรับโครงสร้างของหน่วยงานภายในมหาวิทยาลัย เป็น "สถาบันชีววิทยาศาสตร์โมเลกุล มหาวิทยาลัยมหิดล"
สถาบันชีววิทยาศาสตร์โมเลกุล มหาวิทยาลัยมหิดล เป็นจุดเริ่มต้นของการบ่มเพาะงานวิจัยในระดับแนวหน้าของมหาวิทยาลัยและของประเทศจำนวนมาก ไม่ว่าจะเป็นงานวิจัยทางด้านการแพทย์และวิทยาศาสตร์การแพทย์เกี่ยวกับโรคที่พบบ่อยในประเทศไทย เช่น ธาลัสซีเมีย และไข้เลือดออก ไปจนถึงด้านเทคโนโลยีชีวภาพเพื่อคนไทย อาทิ ความหลากหลายทางชีวภาพ ยางพารา มันสำปะหลัง กุ้ง และเทคโนโลยีในการควบคุมประชากรยุง เป็นต้น งานวิจัยและพัฒนาจำนวนหนึ่งมีมูลค่าสูงในเชิงพาณิชย์ โดยเฉพาะวัคซีน ยาขับเหล็ก และเทคโนโลยีชีวภาพกุ้ง นอกจากนี้ งานวิจัยที่เกี่ยวข้องกับอาหาร ยารักษาโรค การวินิจฉัยโรค และวัคซีนของสถาบันฯ ยังเป็นผลงานที่มีผลกระทบสูง สร้างรายได้ให้แก่สถาบันฯ และมหาวิทยาลัยมหิดล และยังสามารถตอบเป้าหมายการพัฒนาสากลที่เรียกว่า เป้าหมายการพัฒนาที่ยั่งยืน หรือ Sustainable Development Goals (SDG) ได้เป็นอย่างดี ไม่ว่าจะเป็นเรื่องการสร้างความมั่นคงทางอาหาร และการส่งเสริมความเป็นอยู่ที่ดีของประชาชน
เป็นสถาบันวิจัยชั้นนำระดับโลก ด้านชีววิทยาศาสตร์โมเลกุล ( To be a world-class research institute in the field of molecular biosciences )WE MB
W         Wisdom       สั่งสมความรู้ ถ่ายทอดภูมิปัญญา
E          Excellence   มุ่งพัฒนาความเป็นเลิศในทุกด้า
M          Mastery       เชี่ยวชาญ รู้จริง สมเหตุ สมผล
B          Belonging     เป็นบุคคลของส่วนรวม สร้างสามัคคี
เปิดสอนจำนวน 2 หลักสูตร ได้แก่
เปิดสอนจำนวน 3 หลักสูตร คือ
สถาบันชีววิทยาศาสตร์โมเลกุลประกอบด้วย 4 ศูนย์วิจัย และ 2 กลุ่มสาขาวิชา ได้แก่
โนโรไวรัส
โนโรไวรัสเป็นเชื้อไวรัสชนิดหนึ่งซึ่งเป็นสาเหตุที่พบบ่อยที่สุดของโรคกระเพาะและลำไส้อักเสบจากไวรัสในมนุษย์ซึ่งเกิดขึ้นได้กับมนุษย์ทุกวัย ผู้ป่วยจะมีอาการอุจจาระร่วง อาเจียน และปวดท้อง ส่วนใหญ่จะไม่มีเลือดปนมากับอุจจาระ บางรายอาจมีอาการไข้และปวดศีรษะร่วมด้วย ผู้ป่วยมักเริ่มแสดงอาการหลังได้รับเชื้อประมาณ 12-48 ชั่วโมง และจะเป็นอยู่ประมาณ 1-3 วัน ภาวะแทรกซ้อนที่สำคัญที่อาจพบได้คือการขาดน้ำ
เชื้อนี้ติดต่อผ่านทางการกินอาหารหรือน้ำที่ปนเปื้อนอุจจาระของผู้ป่วย จากการสัมผัสคนสู่คน และจากการสัมผัสพื้นผิวที่ปนเปื้อนละอองอาเจียนของผู้ป่วย การใช้น้ำยาล้างมือแบบแห้งมักกำจัดเชื้อนี้ไม่ได้ เชื้อนี้ยังไม่มีวัคซีน ไม่มีการรักษาจำเพาะ ดังนั้นการรักษาจึงเป็นการรักษาแบบประคับประคองด้วยการชดเชยน้ำ ซึ่งอาจทำได้โดยการกินหรือการให้ทางหลอดเลือดดำ
ในแต่ละปีจะมีผู้ป่วยจากเชื้อโนโรไวรัสประมาณ 685 ล้านคนทั่วโลก เสียชีวิตประมาณ 200,000 คน พบได้บ่อยทั้งในกลุ่มประเทศที่พัฒนาแล้วและประเทศที่กำลังพัฒนา ผู้ป่วยเด็กอายุน้อยกว่า 5 ปีจะได้รับผลกระทบรุนแรงที่สุด ประมาณกันว่ามีผู้ป่วยกลุ่มนี้ในประเทศกำลังพัฒนาเสียชีวิตประมาณปีละ 50,000 คน โรคนี้จะพบบ่อยในช่วงฤดูหนาว ดังนั้นบางครั้งจึงถูกเรียกว่าเชื้ออาเจียนฤดูหนาว () อาจทำให้เกิดการระบาดเฉพาะที่ได้โดยเฉพาะในที่ที่มีคนอยู่หนาแน่น (เช่น ค่ายทหาร สถานเลี้ยงเด็ก ชุมชนแออัด) ในสหรัฐอเมริกาพบว่าเชื้อนี้เป็นสาเหตุของการระบาดของโรคติดเชื้อทางเดินอาหารถึงประมาณครึ่งหนึ่ง ส่วนในไทยยังไม่มีข้อมูลความชุก แต่พบการระบาดเป็นครั้งๆ เชื่อโนโรไวรัสนี้มีที่มาจากชื่อเมืองนอร์วอล์ค รัฐโอไฮโอ ซึ่งเป็นเมืองที่มีการระบาดของไวรัสนี้เมื่อ ค.ศ. 1972